hotchpotch/miracl-hf-unified huggingface dataset:
เครื่องแบบนักเรียนเกาหลีใต้
นักเรียนในระดับมัธยมศึกษาของประเทศเกาหลีใต้จะสวมเครื่องแบบที่เรียกว่า กโยบก () โดยส่วนใหญ่แล้วโรงเรียนในระดับประถมศึกษายกเว้นโรงเรียนเอกชนบางแห่งจะไม่มีเครื่องแบบนักเรียน โดยเครื่องแบบนักเรียนนี้จะเริ่มถูกกำหนดให้ใส่อย่างเคร่งครัดโดยเริ่มตั้งแต่นักเรียนระดับชั้นมัธยมศึกษาตอนต้นขึ้นไป โดยเครื่องแบบนักเรียนของประเทศเกาหลีใต้มีพื้นฐานมาจากเครื่องแบบแนวตะวันตก ส่วนใหญ่ประกอบไปด้วย เสื้อเชิ้ต, เสื้อสูทและเนคไท พร้อมด้วยกระโปรงสำหรับนักเรียนหญิงและกางเกงขายาวสีเทาสำหรับนักเรียนชาย เครื่องแบบนักเรียนนี้ดาราผู้มีชื่อเสียงมักสวมใส่เพื่อเจาะตลาดวัยรุ่นหรือเพื่อขายผลิตภัณฑ์เกี่ยวกับความบันเทิงที่ให้วัยรุ่น เครื่องแบบนักเรียนนั้นถูกใช้ไปในการพบปะกันในเรื่องของความรักใคร่อยู่บ่อยครั้ง ด้วยเหตุนี้เองเครื่องแบบนักเรียนจนกลายเป็นบางสิ่งที่เกี่ยวข้องกันในการแสดงลักษณะออกในลักษณะของแฟชั่นระหว่างนักเรียนด้วยกัน
เริ่มต้นไปในครั้งแรกของเครื่องแบบนักเรียนมีการนำมาใช้ในปี พ.ศ. 2429 สำหรับโรงเรียนแบบตะวันตกแห่งแรก โดยเครื่องแบบอันแรกนั้นมีสีแดงแต่ในเวลาต่อมาได้เปลี่ยนเสื้อเชิ้ตสีดำและมีเสื้อของสตรีสีขาวระหว่างปี พ.ศ. 2463 ถึง พ.ศ. 2488 จักรวรรดิญี่ปุ่น ซึ่งยึดครองเกาหลีอยู่ในขณะนั้นได้มีการขยายการใช้เครื่องแบบนักเรียนและในระหว่างนั้นได้เปลี่ยนเครื่องแบบเป็นกางเกงขายาวและของนักเรียนหญิงเป็นเสื้อสำหรับสตรีส่วนของนักเรียนชายเป็นเครื่องแบบผ้ากากี
ตัวอย่างโดยปกติของเครื่องแบบนักเรียนเกาหลีใต้นั้นสำหรับนัดเรียนชายประกอบด้วย เสื้อชั้นนอก,เสื้อแขนมีปลอกหุ้มมีปกเสื้อสีขาว,เนคไท,กางเกงขายาวและเสื้อผ้าชั้นนอกสำหรับในฤดูหนาว สำหรับเครื่องแบบนักเรียนหญิงนั้นประกอบไปด้วย กระโปรงยาว,เนคไท,เสื้อคอปกสิขาวแขนยาว,เสื้อกั๊ก,กระโปรงที่มีจีบ,เสื้อนอกสำหรับฤดูหนาวและถุงเท้าสีขาว การแต่งหน้าและทาเล็บส่วนใหญ่ไม่ได้รับอนุญาตให้ทำได้ในโรงเรียน
กองทัพประชาชนเวียดนาม
กองทัพประชาชนเวียดนาม () เป็นชื่อกองทัพในสาธารณรัฐสังคมนิยมเวียดนาม มีหน้าที่รับผิดชอบการป้องกันประเทศ กองทัพประชาชนเวียดนามมีลักษณะคล้ายกับกองทัพปลดปล่อยประชาชนจีน เนื่องจากมีพรรคคอมมิวนิสต์เวียดนามคอยดูแล
ยุตะกะ ทะเกะโนะอุชิ
ยุตะกะ ทะเคะโนะอุจิ (竹野内豊) เกิดเมื่อวันที่ 2 มกราคม พ.ศ. 2514 (อายุ 41 ปี) ที่ กรุงโตเกียว ประเทศญี่ปุ่น เป็นนักแสดงชาวญี่ปุ่นที่และเป็นนายแบบ ยุตะกะแสดงละครเรื่องแรกคือเรื่อง 「ボクの就職」Boku no Shushoku ในปี พ.ศ. 2537 ภายหลังจากชนะการประกวดสุดยอดนายแบบ และยังเป็นนักแสดงโฆษณาอีกหลายชิ้นด้วย เขามีส่วนสูง 179 เซนติเมตรและหนัก 63 กิโลกรัม
ละคร
ภาพยนตร์
อีซีดับเบิลยู ฮาร์ดคอร์ ทีวี
อีซีดับเบิลยู ฮาร์ดคอร์ ทีวีเป็นรายการโทรทัศน์ที่เกี่ยวกับมวยปล้ำอาชีพประเภทฮาร์ดคอร์ของสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง (อีซีดับเบิลยู) โดยออกอากาศตั้งแต่วันที่ 5 เมษายน ค.ศ. 1993-31 ธันวาคม ค.ศ. 2000 ทางช่องสถานีไซน์ดิเคชั่น โดยมีสนามประจำสมาคม คือ อีซีดับเบิลยู อารีน่า หรือ ดิ อารีน่า ในปัจจุบัน
พิเชษฐ์ไชย ผลดี
พิเชษฐ์ไชย ผลดี เป็นนักแสดงชาวไทย มีผลงานการแสดงมากมาย ตั้น ยังมีพี่ชายที่เป็นนักแสดงด้วยกัน คือ ติ๊ก เจษฎาภรณ์ ผลดี
พิเชษฐ์ไชย ผลดี เกิดเมื่อวันที่ 10 ตุลาคม พ.ศ. 2521. เป็นนักแสดงมากฝีมือ
ภาพยนตร์โฆษณา การท่องเที่ยวแห่งประเทศไทย ( ททท. )
วีซีดี เรื่อง พยัคเมฆ 200 ก้าวเกินตาย ,เดินแบบ , โชว์ตัว
www.navigatortiktun.com
ลาลีกา ฤดูกาล 2012–13
การแข่งขันฟุตบอลลาลีกา ฤดูกาล 2012-13 () เป็นฤดูกาลที่ 82 นับตั้งแต่ก่อตั้งการแข่งขันขึ้นมา เริ่มแข่งขันตั้งแต่วันที่ 18 สิงหาคม พ.ศ. 2555 และจะสิ้นสุดในวันที่ 1 มิถุนายน พ.ศ. 2556. บาร์เซโลนา ชนะเลิศในลีกเป็นสมัยที่ 22 ในประวัติศาสตร์ลาลีกา เมื่อวันที่ 11 พฤษภาคม พ.ศ. 2556 หลังจากที่คู่แข่งลุ้นแย่งแชมป์ เรอัล มาดริด เสมอ 1–1 ในการพบกับ อัสปัญญอล ที่ กูร์เนยา-เอลปรัต.
ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลีกา ฤดูกาล 2011-12 และอีก 3 ทีมจากเซกุนดาดีบีซีออน ฤดูกาล 2011-12
ทีมเข้าแข่งขันทั้งหมด 20 ทีม โดยมี 17 ทีมจากฤดูกาล 2011-12 และอีก 3 ทีมที่เลื่อนชั้นขึ้นมาจาก เซกุนดาดีบีซีออน
รางวัลปีชีชีจัดขึ้นโดยหนังสือพิมพ์ "มาร์กา" ให้แก่ผู้เล่นที่ทำประตูมากที่สุดในหนึ่งฤดูกาล
โรงเรียนปาโมกข์วิทยาภูมิ
โรงเรียนปาโมกข์วิทยาภูมิ เป็นโรงเรียนรัฐบาล โรงเรียนรางวัลพระราชทานประจำปีการศึกษา2554 และ โรงเรียนมัธยมแห่งที่ 3 ของจังหวัดอ่างทอง ตั้งอยู่ตำบลป่าโมก อำเภอป่าโมก จังหวัดอ่างทอง ประเภทโรงเรียนมัธยมศึกษาขนาดกลาง ในสังกัดสำนักเขตพื้นที่การศึกษามัธยมศึกษาเขต 5(สิงห์บุรี ลพบุรี ชัยนาท อ่างทอง) เปิดทำการสอนตั้งแต่วันที่ 4 กรกฎาคม พ.ศ. 2481
เมื่อวันที่23 กรกฎาคม พ.ศ.2555 ""โรงเรียนปาโมกข์วิทยาภูมิ"" โดยผู้อำนวยการคนปัจจุบัน ได้เข้ารับรางวัลโรงเรียนพระราชทานประจำปีการศึกษา 2554 จากสมเด็จพระเทพรัตนราชสุดา สยามบรมราชกุมารี ณ.ศาลาดุสิตดาลัย สวนจิตลดา กรุงเทพฯ
โรงเรียนปาโมกข์วิทยาภูมิ ได้รับการก่อตั้งโดยท่านเจ้าคุณปาโมกข์มุนี (หลวงปู่เจิม) เจ้าอาวาสวัดป่าโมกวรวิหารในขณะนั้น โดยโรงเรียนได้ก่อสร้างเมื่อวันที่ 15 กันยายน พ.ศ. 2480 บนพื้นที่ของวัดป่าโมกวรวิหาร อำเภอป่าโมก จังหวัดอ่างทอง มีเนื้อที่รวมจำนวน 29 ไร่ 2 งาน 69 ตารางวา ด้วยเงินทุนของรัฐบาล เมื่อก่อสร้างเสร็จได้ใช้ชื่อโรงเรียนว่า โรงเรียนประจำอำเภอป่าโมก และเปิดทำการสอนตั้งแต่วันที่ 4 กรกฎาคม พ.ศ. 2481 ในระดับชั้นมัธยมศึกษาตอนต้น จนถึงปี พ.ศ. 2494 จึงได้จัดการเรียนการสอนในระดับชั้นมัธยมศึกษาตอนปลาย
ในปี พ.ศ. 2515 โรงเรียนประจำอำเภอป่าโมกได้เปลี่ยนชื่อเป็น โรงเรียนปาโมกข์วิทยาภูมิ ตามที่โรงเรียนได้ขอเปลี่ยนชื่อตั้งแต่ปี พ.ศ. 2505 และในปี พ.ศ. 2536 โรงเรียนได้เปิดสอนหลักสูตรประกาศนียบัตรวิชาชีพ ประเภทพาณิชยกรรม สาขาพาณิชยการ ในระดับชั้นมัธยมศึกษาจนถึงปี พ.ศ. 2546
วงศ์นกแซงแซว
วงศ์นกแซงแซว () ลักษณะโดยทั่วไปนกในวงศ์นี้จะมีขนสีดำ ปลายหางเป็นรูปสองแฉก บางชนิดตามีสีแดงเมื่อโตเต็มวัย ชอบอาศัยบนต้นไม้ สายตาจัดอยู่ในประเภทดีมาก กินแมลงเป็นส่วนใหญ่ หากินในที่โล่ง มักพบอยู่เป็นคู่ พบรวมกันเป็นฝูงได้ในช่วงฤดูหนาว หรือช่วงอพยพ ร้องเสียงดังฟังดูเหมือนเกรี้ยวกราด นิสัยดุร้าย สามารถเลียนเสียงนกหรือสัตว์ชนิดอื่นได้ สร้างรังอยู่ตามง่ามไม้ ทั่วโลกมีทั้งหมด 22 ชนิด พบในประเทศไทย 7 ชนิด
ไข้ไม่ทราบสาเหตุ
ไข้ไม่ทราบสาเหตุ () คือภาวะซึ่งผู้ป่วยมีไข้ แต่ผลการตรวจร่างกายและการตรวจทางห้องปฏิบัติการโดยแพทย์ไม่ทำให้พบโรคหรือภาวะที่เป็นสาเหตุของไข้
ท่าหมา
ท่าหมา () คือท่วงท่าของกิจกรรมทางเพศที่ฝ่ายรับอยู่ในท่าหมอบคว่ำลง (โดยปกติเข่าจรดพื้นและวางมือลง) และแยกขาออกจากกันเล็กน้อย ต้นกำเนิดเฉพาะของคำว่า "ท่าหมา" นั้นไม่เป็นที่แน่ชัด หากแต่สันนิษฐานว่าอิงจากท่วงท่าผสมพันธุ์ของสุนัข
การมีกิจกรรมทางเพศรูปแบบนี้ จะเป็นท่าทางกายภาพของสิ่งมีชีวิตเลี้ยงลูกด้วยนมในเพศเมียหลายชนิด บ่อยครั้งเมื่อพวกมันพร้อมที่จะมีเพศสัมพันธ์หรือทำการผสมพันธุ์ โดยลักษณะจะเป็นการก้มโค้งหันหลังให้ ซึ่งถือเป็นกิจกรรมทางเพศและการยั่วยุ ในระหว่างที่ดำเนินกิจกรรมทางเพศท่าหมานี้ คู่ขาฝ่ายรับมักได้รับการมองว่าอยู่ในฐานะที่ไม่โต้ตอบ หรือเป็นคู่ขาที่ยอมจำนน ตามที่ระบุไว้ในหนังสือ "เดอะจอยออฟเซ็กซ์"
แอมฟิอูมา
แอมฟิอูมา () เป็นวงศ์ของสัตว์ครึ่งบกครึ่งน้ำในอันดับย่อยซาลาแมนเดอร์ อันดับ Caudata วงศ์หนึ่ง ใช้ชื่อวงศ์ว่า Amphiumidae
เป็นวงศ์ที่คงรูปร่างของสัตว์ครึ่งบกครึ่งน้ำในวัยอ่อนไว้เมื่อเติบโตเข้าสู่วัยเจริญพันธุ์ คือ ไม่มีเปลือกตา ไม่มีลิ้น ไม่มีเหงือกภายนอก แต่มีเหงือกภายใน และมีช่องเปิดเหงือก 1 คู่ มีขาทั้ง 2 คู่ แต่มีขนาดเล็กมาก และมีจำนวนนิ้วที่แตกต่างกันตั้งแต่ 1-3 นิ้ว มีฟันและมีปอด มีลักษณะเด่น คือ มีลำตัวเรียวยาวคล้ายปลาไหลหรืองูและมีความยาวแตกต่างกัน ตั้งแต่ 33 เซนติเมตร จนถึง 1.2 เมตร
พบกระจายพันธุ์อยู่เฉพาะแหล่งน้ำที่มีกระแสน้ำไหลไม่แรง ในพื้นที่ภาคตะวันออกเฉียงใต้ของสหรัฐอเมริกาเท่านั้น และบางครั้งอาจขึ้นมาบนบก โดยสามารถกินได้ทั้งสัตว์น้ำและสัตว์บก เช่น แมลง, กุ้ง, ปู, หอย, ปลา, สัตว์ครึ่งบกครึ่งน้ำจำพวกอื่น และหนูตัวเล็ก ๆ ก็สามารถกินได้ หากินในเวลากลางคืน
มีการปฏิสนธิภายในตัว โดยตัวผู้จะถ่ายสเปอร์มาโทฟอร์เข้าไปในช่องทวารร่วมของตัวเมียโดยตรง ขณะเกี้ยวพาราสีกัน ตัวเมียวางไข่บนพื้นโคลนใกล้แหล่งน้ำที่อาศัยและเฝ้าดูแลไข่
แอมฟิอูมา มีเพียงสกุลเดียวเท่านั้น คือ "Amphiuma" แตกต่างกันไปตามจำนวนของนิ้วที่ปรากฏ
แอมฟิอูมาสองนิ้ว
แอมฟิอูมาสองนิ้ว (; ) เป็นสัตว์ครึ่งบกครึ่งน้ำชนิดหนึ่ง ในวงศ์แอมฟิอูมา (Amphiumidae)
มีรูปร่างเรียวยาวคล้ายปลาไหลหรืองู ลำตัวลื่นเต็มไปด้วยเมือก ตามีขนาดเล็กมาก ผิวหนังเป็นสีน้ำเงินเข้มหรือดำ ส่วนหัวแหลมยาว ปากกว้างมาก ภายในปากมีฟันที่แหลมคม ขามีขนาดเล็กและสั้นมาก มีนิ้วเท้าทั้งหมด 2 นิ้ว อันเป็นที่มาของชื่อเรียก
มีความยาวได้ถึง 120 เซนติเมตร น้ำหนัก 1,042 กรัม นับเป็นแอมฟิอูมาที่มีขนาดใหญ่ที่สุดในโลก
พบกระจายพันธุ์ในแหล่งน้ำแถบรัฐลุยเซียนา, เวอร์จิเนีย, นอร์ทแคโรไลนา, เซาท์แคโรไลนา และฟลอริดา ออกหากินในเวลากลางคืน โดยกินสัตว์ขนาดเล็กกว่าได้หลากหลาย ทั้ง ปลา, แมลง, กุ้ง, ปู, หอย รวมถึงสัตว์มีกระดูกสันหลังขนาดเล็ก เช่น นกหรือหนูได้ด้วย โดยเป็นสัตว์ที่มีนิสัยดุร้าย ก้าวร้าว
มีฤดูกาลขยายพันธุ์ระหว่างเดือนมิถุนายนและกรกฎาคม ตัวเมียวางไข่ราว 200 ฟอง
นิยมเลี้ยงเป็นสัตว์เลี้ยง สำหรับผู้ที่นิยมเลี้ยงสัตว์แปลก โดยเลี้ยงในตู้ปลาและจัดสภาพแวดล้อมให้เหมือนในธรรมชาติ
เพชรยุพา บูรณ์สิริจรุงรัฐ
เพชรยุพา บูรณ์สิริจรุงรัฐ เป็นนักเขียนชาวไทย เกิดและเติบโตที่เชียงใหม่ นายเสถียร แซ่บุ้นแม่ชื่อ ซอนย่า แซ่บุ้น มีพี่สาวชื่อ เพชรดา อุนตระกูล
งานเขียนแนวความรู้คู่ความบันเทิง (edutainment) การเขียนชีวประวัติบุคคล (biography) เป็นประธานกรรมการบริหาร บริษัท เฌ.เดียมอง จำกัด เจ้าของ ณ เพชร และ นะเพชรเผ็ดสำนักพิมพ์ ผู้ก่อตั้งโครงการ Fullfill the love of being the Thai project หรือ เติมเต็มรักในความเป็นไทย
เพชรยุพา กำลังศึกษาปริญญาเอก หลักสูตรปรัชญาดุษฎี สาขาวิชาการพัฒนาทรัพยากรมนุษย์ (Doctor of Philosophy in Human Resource Development) มหาวิทยาลัยรามคำแหง และเป็นศิษย์เก่าดีเด่นของมหาวิทยาลัยในปีพ.ศ. 2550 จึงเดินเข้าออกยังรั้วพ่อขุนเพื่อประสานงาน ทำกิจกรรมฯลฯ ประหนึ่งรั้วน้ำเงิน-ทองเป็นบ้านของตัวเอง
เพชรยุพา ได้ศึกษาคอร์สเพิ่มเติม Language Education Program จากคณะโบราณคดี มหาวิทยาลัยศิลปากร ได้รับประกาศนียบัตรจากการบรรยายพิเศษ โครงการหลักสูตรปรัชญาดุษฎีบัณฑิต สาขาการพัฒนาทรัพยากรมนุษย์พัฒนาองค์กรจาก ศาสตราจารย์ ไมเคิล เจ.มาร์ควอร์ท จากมหาวิทยาลัยจอร์จวอชิงตัน สหรัฐอเมริกา ได้รัประกาศนียบัตรจากการบรรยายพิเศษ โครงการ Intercutural Management for Successful Bussiness Across Bodrers จาก Prof.Dr.Claus Schreire แห่ง Luceme University of Applied Sciences and Arts, Lucerne, Switzerland
ผลงานการเขียนที่โดดเด่นก็มี รวมบทกวี เมื่อไหร่เจ้าจะเป็นเฉกเช่นเดิม รวมบทกวี เมื่อรักมาต้องใช้ปัญญาบริหารรัก หนังสือ อยากเป็นบอกอ, ผู้หญิงที่น่ากอดตลอดกาล, จ้างให้ก็ไม่ตกงาน, ดีใจที่เธอได้อ่าน, กล่องลับดารา, นักฆ่าความจน ปัสสรา เตชะพูลย์, ผู้หญิงคนนี้ชื่อลินดา ค้าธัญเจริญ, ยินดีเจ้า สุนทรี เวชานนท์, ไม่ธรรมดา เฉลิมชัย โฆษิตพิพัฒน์, จะมืดกี่ด้านก็ผ่านได้ กรรณิกา ธรรมเกษร, Life.Library ชีวีแสนสุข รศ. รังสรรค์ แสงสุข, ชีวิตบริบูรณ์ บุรี เสรีโยธิน, มาริสา อัลบั้มรับเฉพาะรัก, มนต์คาถาอภิมหาศักดิสิทธิ์, ศรัทธา
เพชรยุพาปวารณาตัวรับใช้พระธรรมและสังคมด้วยการจัดกิจกรรมเกี่ยวกับการพูด 'เพชรยุพา อินเธียเอร์ทอล์ค' ติดต่อกันเป็นเวลาหกปี เพื่อมอบรายได้ให้กับกิจกรรมต่าง ๆ ในสังคม โครงการเพื่อน้องต้องเรียนรู้ โครงการเพื่อน้องหนูบ๊อก ๆ เมี๊ยว ๆ ที่เธอและทีมงานร่วมกันก่อตั้ง พร้อมเขียนหนังสือเพชรยุพา บูรณ์สิริจรุงรัฐ."ผู้ชายที่มีความเสถียรไม่เปลี่ยนแปลง".กรุงเทพฯ: ณ เพชรสำนักพิมพ์, 2554. ISBN 978-616-7510-03-3
เขียดงู
เขียดงู () เป็นอันดับของสัตว์ครึ่งบกครึ่งน้ำอันดับหนึ่ง ใช้ชื่อวิทยาศาสตร์ว่า Apoda (ในบางข้อมูลจะจัดให้อยู่ในอันดับ Gymnophiona)
มีลักษณะโดยรวมของรูปร่าง คือ ลำตัวเรียวยาวคล้ายงูหรือปลาไหล มีทั้งอาศัยอยู่บนบก ในโพรงดิน และในน้ำ โดยลดรูปโครงสร้างหลายประการซึ่งเป็นลักษณะที่พบกับสัตว์ที่มีลำตัวเรียวยาวหรืออาศัยอยู่ในโพรง กล่าว คือ หางมีขนาดเล็กมากหรือไม่มีเลย ไม่มีรยางค์ขาหรือฐานรยางค์ แต่ในสกุล "Eocaecilia" ที่เป็นซากดึกดำบรรพ์มีรยางค์ขา ตามีขนาดเล็กและบางชนิดอยู่ในร่องของกระดูกกะโหลกและถูกชั้นหนังปกคลุมไว้ ปอดข้างซ้ายมีขนาดเล็กหรือไม่มี ขณะที่บางวงศ์ที่อาศัยอยู่ในน้ำจะไม่มีปอด บางชนิดมีเกล็ดฝังตัวอยู่ในร่องที่แบ่งลำตัวเป็นปล้อง การปฏิสนธิเกิดขึ้นภายใน โดยตัวผู้จะมีอวัยวะถ่ายอสุจิเจริญจากผนังของห้องทวารร่วม บางชนิดวางไข่ในน้ำ และมีระยะเวลาของวัยอ่อนและบางชนิดวางไข่บนบกโดยไม่มีระยะวัยอ่อน ตัวเมียมีพฤติกรรมเฝ้าไข่ แต่เขียดงูส่วนใหญ่กว่าร้อยละ 75 ออกลูกเป็นตัว วัยอ่อนภายในท่อนำไข่ได้รับสารอาหารจากสิ่งผลิตภายในท่อนำไข่
มีลักษณะเด่น คือ ลำตัวเป็นปล้อง ปล้องของลำตัวโดยทั่วไปมีจำนว
นเท่ากับจำนวนปล้องของกระดูกสันหลัง แต่บางชนิดอาจมีปล้องลำตัวจำนวนสองปล้องหรืออาจจะถึงสามปล้องต่อกระดูกสันหลังหนึ่งปล้อง โดยปล้องลำตัวปฐมภูมิเจริญขึ้นมาก่อนต่อจากนั้นจึงมีปล้องลำตัวทุติยภูมิหรือปล้องลำตัวตติยภูมิเจริญขึ้นมาเป็นลำดับต่อมา เกล็ดของเขียดงูประกอบด้วยคอลลาเจนหลายชั้นเรียงซ้อนกันและฝังตัวอยู่ในร่องตรงส่วนลึกที่สุดของปล้องลำตัวปฐมภูมิ โดยเรียงเป็นลำดับต่อเนื่องกันในแนวเฉียง
กะโหลกของเขียดงูมีชิ้นของกระดูกยึดติดกันแข็งแรงและส่วนใหญ่ไม่มีช่องเปิดที่กะโหลก นอกจากช่องเปิดของอวัยวะรับความรู้สึก ได้แก่ ตา, จมูก, หนวด ในบางวงศ์มีช่องเปิดบริเวณขมับ กระดูกกะโหลกจึงขยับได้บ้าง ฟันที่ขากรรไกรบนอยู่บนกระดูกพรีแมคซิลลา กระดูกแมคซิลโลพาลาทีนและกระดูกโวเมอร์ มีอวัยวะรับรู้จำเพาะ คือ อวัยวะที่แลดูคล้ายหนวด ที่เจริญขึ้นมาจากช่องเปิดที่อยู่ระหว่างตากับช่องเปิดจมูก ตำแหน่งของช่องเปิดหนวดแตกต่างกันในแต่ละชนิด ซึ่งเป็นสิ่งสำคัญที่ใช้ในการอนุกรมวิธาน สัดส่วนความยาวของหนวดที่โผล่พ้นช่องเปิดออกมาก็แตกต่างกันในแต่ละวงศ์ โดยหนวดเป็นโครงสร้างเชิงซ้อนประกอบด้วยกล้ามเนื้อ, ต่อม และท่อ การเจริญของหนวดสัมพันธ์กับตาและอวัยวะจาคอบสัน ซึ่งทำหน้าที่รับรู้สารเคมี
เขียดงูแบ่งออกได้เป็นทั้งหมด 9 วงศ์ ประมาณ 200 ชนิด (ในขณะที่บางข้อมูลแบ่งเพียง 6 วงศ์ หรือ 3 วงศ์) กระจายพันธุ์ทั่วไปในเขตร้อน ยกเว้นบนเกาะมาดากัสการ์และทางตะวันออกของเส้นสมมติวอลเลซ ในประเทศไทยพบได้ 1 วงศ์ เช่น เขียดงูเกาะเต่า ("Ichthyophis kohtaoensis") เป็นต้น
นกแซงแซวเล็กเหลือบ
นกแซงแซวเล็กเหลือบ () เป็นนกขนาดเล็กในวงศ์นกแซงแซว เป็นนกประจำถิ่นที่พบในป่าของอนุทวีปอินเดียและเอเชียตะวันออกเฉียงใต้ จับแมลงกินเป็นอาหาร นกแซงแซวเล็กเหลือบคล้ายกับนกแซงแซวชนิดอื่นๆ ในภูมิภาค แต่ต่างตรงมีขนาดเล็กกว่า ลำตัวด้านบนและอกด้านบนสีดำเหลือบฟ้าอมเขียว ปลายหางแฉกลึก
สี่เสือแห่งเอเชีย
สี่เสือแห่งเอเชีย () หรือมังกรเอเชียเป็นคำที่ใช้อ้างถึงเศรษฐกิจที่พัฒนาอย่างรวดเร็วของฮ่องกง สิงคโปร์ เกาหลีใต้และไต้หวัน ประเทศหรือบริเวณเหล่านี้เป็นบริเวณที่มีอัตราการเติบโตอย่างรวดเร็วและต่อเนื่อง (มากกว่า 7% ต่อปี)และมีการพัฒนาอุตสาหกรรมอย่างรวดเร็วระหว่าง พ.ศ. 2503 – 2533 ในศตวรรษที่ 21 ทั้งหมดได้พัฒนาไปสู่เศรษฐกิจที่ก้าวหน้าและมีรายได้สูง โดยเฉพาะความสามารถในการแข่งขัน ตัวอย่างเช่น ฮ่องกงและสิงคโปร์เป็นผู้นำทางด้านศูนย์กลางการเงินระดับนานาชาติในขณะที่เกาหลีใต้และไต้หวันเป็นผู้นำทางด้านเทคโนโลยีสารสนเทศ ความสำเร็จทางเศรษฐกิจของประเทศเหล่านี้เป็นแบบจำลองสำหรับประเทศกำลังพัฒนา
ประสบการณ์ของประเทศในกลุ่มเสือนี้ขึ้นกับนโยบายทางด้านอุตสาหกรรมซึ่งสนับสนุนการส่งออกและการเป็นชาติอุตสาหกรรม ธนาคารโลกได้ยอมรับนโยบายเสรีนิยมใหม่ด้วยความรับผิดชอบต่อการขยายตัว รวมทั้งการรักษาระบบการค้าทางด้านการส่งออกโดยยอมรับข้อดีของนโยบายการควบคุมทางการเงิน เช่นการกำหนดการลงทุนในตลาดล่างโดยรัฐสำหรับการให้กู้ต่ออุตสาหกรรมส่งออกเฉพาะอย่าง มีการวิเคราะห์จากหลากหลายสถาบันว่านโยบายของรัฐทำให้การเจริญเติบโตเกิดขึ้นได้ดีแต่ไม่ได้เหมาะกับลัทธิเสรีนิยมใหม่. แต่ก็ทำให้มีการเติบโตอย่างยั่งยืนมามากกว่าทศวรรษ ลักษณะทั่วไปของประเทศในกลุ่มเสือคือรัฐบาลให้ความสำคัญกับการลงทุนทางด้านการศึกษา ระบบการเมืองที่ไม่เป็นประชาธิปไตยและเน้นเครือญาติในการพัฒนาช่วงแรก เป็นพันธมิตรที่แน่นแฟ้นของสหรัฐอเมริกา
ความล้มเหลวทางเศรษฐกิจของประเทศกลุ่มเสือเกิดขึ้นในวิกฤตการณ์การเงินในเอเชีย พ.ศ. 2540 สิงคโปร์และไต้หวันไม่ได้รับอันตราย เกาหลีใต้ประสบปัญหาหนี้เสียจำนวนมาก ส่วนฮ่องกงประสบปัญหาเกี่ยวกับการโจมตีตลาดหุ้นและสกุลเงิน แต่ไม่กี่ปีต่อมา ประเทศในกลุ่มเสือเหล่านี้ก็กลับมามีเสถียรภาพทางเศรษฐกิจดังเดิม รวมทั้งเกาหลีใต้ที่มีสถานการณ์ย่ำแย่ที่สุด
วงศ์แอกโซลอเติล
วงศ์แอกโซลอเติล (; วงศ์: Ambystomatidae) เป็นวงศ์ของสัตว์ครึ่งบกครึ่งน้ำในอันดับซาลาแมนเดอร์ (Caudata) ใช้ชื่อวิทยาศาสตร์ว่า Ambystomatidae
เป็นซาลาแมนเดอร์ที่มีรูปร่างป้อมและใหญ่ ไม่มีเหงือกและไม่มีช่องเปิดเหงือก ไม่มีร่องในโพรงจมูก มีปอด ประสาทไขสันหลังมีลักษณะโครงสร้างคล้ายคลึงกับซาลาแมนเดอร์ในวงศ์ Plethodonidae แต่โครงสร้างหลายประการยังคงรูปแบบแบบโบราณอยู่ การคงรูปโครงสร้างของระยะวัยอ่อนของซาลาแมนเดอร์ในวงศ์นี้อาจเกิดขึ้นเป็นบางโอกาสหรือเป็นส่วนหนึ่งของชีวิต โดยบางชนิดได้ถูกนำมาศึกษาทางวิชาการ เช่น แอกโซลอเติล ("Ambystoma mexicanum") โดยถูกนำมาศึกษาการเจริญเติบโตในระยะวัยอ่อนมาก และถูกเลี้ยงเป็นสัตว์เลี้ยงด้วย
โดยรวมแล้ว ซาลาแมนเดอร์วงศ์นี้มีความยาวลำตัวจรดหางประมาณ 10-30 เซนติเมตร ส่วนมากอาศัยอยู่บนพื้นดิน การปฏิสนธิเกิดขึ้นภายในตัว การผสมพันธุ์ส่วนใหญ่เกิดในกลางฤดูหนาวหรือต้นฤดูใบไม้ผลิ การเกี้ยวพาราสีเกิดขึ้นในน้ำ โดยตัวผู้ไปถึงแหล่งน้ำก่อนและรอตัวเมีย ตัวผู้จะแสดงพฤติกรรมต่อหน้าตัวเมียหลายตัวและสัมผัสกับตัวเมียบางตัว ต่อจากนั้นจึงถ่ายสเปอร์มาโทฟอร์ให้ตัวเมียใช้ทวารร่วมหนีบไป ตัวเมียจะวางไข่ในอีกหลายวันต่อมา จากนั้นทั้งคู่จะแยกย้ายกันไป ก่อนจะมาผสมพันธุ์กันอีกในปีถัดมา แต่ในบางชนิดจะมีช่วงผสมพันธุ์ระหว่างฤดูใบไม้ร่วง การเกี้ยวพาราสีอยู่บนพื้นดินและวางไข่บนพื้นดิน ซึ่งรังที่ใช้วางไข่ถูกน้ำท่วมโดยฝนกลางฤดูหนาวหรือต้นฤดูใบไม้ผลิหรือจากน้ำที่เกิดขึ้นจากการละลายของหิมะ วัยอ่อนเมื่ออกจากไข่จะอาศัยอยู่ในน้ำ
มีทั้งหมดประมาณ 33 ชนิด มีเพียงสกุลเดียว คือ "Ambystoma" พบกระจายพันธุ์ตั้งแต่ทวีปอเมริกาเหนือ ตั้งแต่ใต้สุดของแคนาดาไปจนถึงใต้สุดของที่ราบสูงเม็กซิโก
ลิสแซมฟิเบีย
ลิสแซมฟิเบีย (ชั้นย่อย: Lissamphibia) เป็นชั้นย่อยของสัตว์มีกระดูกสันหลังในชั้นสัตว์ครึ่งบกครึ่งน้ำ (Amphibia) โดยใช้ชื่อวิทยาศาสตร์ว่า Lissamphibia
จากการศึกษาทางด้ายภายวิภาคศาสตร์และระดับโมเลกุลพบว่า ลิสแซมฟิเบียเป็นวิวัฒนาการเดี่ยวแยกจากสัตว์สี่เท้ากลุ่มอื่นที่ดำรงชีวิตและสืบทอดเผ่าพันธุ์มาจนปัจจุบัน กล่าวคือ เมื่อระยะเวลาราว 30 ล้านปีมาแล้ว ที่ได้มีสัตว์สี่เท้าถือกำเนิดขึ้นมา เป็นช่วงปลายยุคคาร์บอนิเฟอรัส ซึ่งช่วงนี้มีความสำคัญมากกับวิวัฒนาการของสัตว์ครึ่งบกครึ่งน้ำกลุ่มแรก รวมทั้งวิวัฒนาการของสัตว์กลุ่มแอมนิโอต เนื่องจากในช่วงนี้หลักฐานทางซากดึกดำบรรพ์ของสัตว์สี่ขาหลายกลุ่มปะปนกัน เช่น เทมโนสปอนเดิล, แอนธราโคซอร์, แอมนิโอตกลุ่มแรก เป็นต้น
ปัจจุบัน สัตว์ครึ่งบกครึ่งน้ำทั้งหมดที่ยังคงดำรงเผ่าพันธุ์มาจนถึงปัจจุบัน ต่างก็เป็นลิสแซมฟิเบียทั้งหมด คือ Anura, Caudata และGymnophiona
และเชื่อว่ามีความสัมพันธ์กับสัตว์ครึ่งบกครึ่งน้ำในยุคพาลีโอโซอิกตอนปลายอีกด้วย
ไพ่พิชิตแลนด์ลอร์ด
ไพ่พิชิตแลนด์ลอร์ด หรือ โต้วตี้จู่ (simplified Chinese: 斗地主; traditional Chinese: 鬥地主; pinyin: Dòu Dìzhǔ; literally "Struggle Against the Landlord") เป็นหนึ่งในเกมส์ไพ่ที่ได้รับความนิยมอย่างสูงสุดในประเทศจีน
ในเกมส์จะแบ่งผู้เล่นออกเป็นสองฝ่าย คือเจ้าของที่หนึ่งคน และชาวนาอีกสองคน ชาวนาสองคนต้องร่วมมือกันเอาชนะเจ้าของที่ดินให้ได้ เจ้าของที่ดินจะมีสิทธิ์ได้ออกไพ่ก่อน และได้ไพ่มากกว่าชาวนา 3 ใบ ไม่ว่าผู้เล่นจะเป็นชาวนาหรือเจ้าของที่ดิน ฝ่ายที่ไพ่ในมือหมดก่อนจะเป็นผู้ชนะ
ผู้ที่เป็นเจ้าของที่จะได้ลงไพ่ก่อน ผู้เล่นคนอื่นๆ จะเรียงลำดับการลงไพ่แบบตามเข็มนาฬิกา การลงไพ่ในแต่ละครั้งจะต้องลงด้วยไพ่ที่มีแต้มมากกว่าแต้มของของไพ่ที่ลงก่อนหน้า หากไม่มีไพ่ที่ลงได้แล้ว คนสุดท้ายที่ลงไพ่ในรอบนั้น 
ในเกมส์ใช่ไพ่ทั้งหมด 54 ใบ นอกจากราชาใหญ่ (ไพ่โจ๊กเกอร์สีแดง) และไพ่ราชาใหญ่แล้ว (ไพ่โจ๊กเกอร์สีดำ) ที่มีอย่างละใบแล้ว แต้มทั้ง 13 แบบบนไพ่ก็จะแบ่งออกเป็น โพดำ โพแดง ดอกจิก ข้าวหลามตัด อย่างละสีใบ
จรวด (ไพ่ราชาใหญ่รวมกับไพ่ราชาเล็ก) แกร่งมากที่สุด ไพ่ระเบิดมีความแกร่งรองลงมาจากจรวด หากผู้เล่นทั้งสองคนออกไพ่ระเบิดพร้อมกันให้ตัดสินความแกร่งกว่าจากแต้มบนไพ่ นอกเหนือจากไพ่จรวดและระเบิดแล้ว ไพ่ลักษณะอื่นๆ ก็ให้เที่ยบความเกร่งกว่าจากแต้มที่อยู่บนไพ่ลักษณะเดี่ยวกันเท่านั้น ไพ่ที่เพิ่มเข้ามาในตองบวกคู่ เครื่องบินติดปีก รวมทั้งสี่บวกสอง จะไม่ถูกนำมาตัดสินความแกร่งกว่า จะใช่ไพ่ตอง เครื่องบิน และระเบิดที่อยู่ในรูปแบบไพ่ดังกล่าวในการตัดสิน ลำดับความเกร่งของไพ่มีดังต่อไปนี้ ราชาใหญ่(ไพ่โจ๊กเกอร์สีแดง)>ราชาเล็ก(ไพ่โจ๊กเกอร์สีดำ)>2>A>K>Q>J>10>9>8>7> 6>5>4>3
เผยไพ่
เจ้าของที่ดินสามารถเผยไพ่ก่อนเริ่มเกมส์ ถ้าเลือกเผยไพ่แล้วชนะจะได้รับเงินพนันเพิ่ม แต่ถ้าเลือกเผยไพ่แล้วแพ้ก็จะเสียเงินเพิ่ม
ไพ่สปริงค์
ไพ่สปริงค์แบ่งออกเป็น 2 แบบ คือไพ่สปริงค์สำหรับเจ้าของที่ดินและ ไพ่สปริงค์สำหรับชาวนา
ชาวนาทั้งสองคนยังไม่ได้ลงไพ่ แต่เจ้าของที่ดินลงไพ่ในมือหมด
เจ้าของที่ดินลงไพ่ไปแค่ครั้งเดียว ชาวนาคนใดคนหนึ่งลงไพ่ในมือหมด
แทสส์
ปีเตอร์ เซเนอร์เชีย (Peter Senerchia) หรือชื่อในวงการมวยปล้ำ แทสส์ (Tazz) เกิดวันที่ 11 ตุลาคม ค.ศ. 1967 เป็นนักมวยปล้ำอาชีพและผู้บรรยายชาวอเมริกันของWWE, ECW, IWCCW และเป็นผู้บรรยายของTNA
ขุนศึก
ขุนศึก เป็นบุคคลผู้มีอำนาจควบคุมทั้งทหารและพลเรือนเหนือพื้นที่เล็กกว่าชาติเนื่องจากกองทัพซึ่งภักดีต่อตัวขุนศึก แต่ไม่มีอำนาจถึงรัฐบาลกลาง คำว่า "ขุนศึก" ยังอาจหมายถึง ผู้รับอุดมการณ์ที่ว่า สงครามนั้นจำเป็น และมีหนทางและอำนาจในการเข้าสู่สงคราม ปัจจุบัน คำนี้มีความหมายโดยนัยรุนแรงว่า บุคคลซึ่งใช้อำนาจเกินกว่าที่กฎหมายอนุญาตให้ตำแหน่งหรือยศ (ถ้ามี) ของผู้นั้นใช้มาก ในทางกลับกัน ภายใต้ระบบเจ้าขุนมูลนาย ผู้นำทางทหารท้องถิ่นอาจมีอัตตาณัติสูงและมีกองทัพส่วนตัว และยังได้รับความชอบธรรมจากความจงรักภักดีอย่างเป็นทางการต่อรัฐบาลกลาง
เอสเธอร์ สุปรีย์ลีลา
เอสเธอร์ สุปรีย์ลีลา (เอสเธอร์) นักแสดงชาวไทย เคยอยู่สังกัด สถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ สำเร็จการศึกษาที่คณะบริหารธุรกิจ สาขาการจัดการ มหาวิทยาลัยกรุงเทพธนบุรี และปัจจุบันกำลังศึกษาต่อระดับปริญญาโทที่ คณะศิลปกรรมศาสตร์ มหาวิทยาลัยราชภัฏสวนสุนันทา สาขาศิลปะการแสดง
เอสเธอร์ สุปรีย์ลีลา (เอสเธอร์, เอส) เกิดเมื่อวันพุธ ที่ 18 พฤษภาคม พ.ศ. 2537 เป็นนักแสดงหญิงลูกครึ่งไทย-มาเลเซียนับถือศาสนาคริสต์โดยคุณพ่อเป็นคนไทย คุณแม่เป็นคนมาเลเซีย เอสเธอร์มีพี่น้องทั้งหมด 3 คน โดยเอสเธอร์เป็นบุตรสาวคนโต คนกลางผู้ชายชื่อ ทิมมี่ คนเล็กผู้หญิงชื่อ เอบิเกล ชื่อจริงของเอสเธอร์นั้น แปลว่า ดาว ในภาษาฮิบรูจบการศึกษาระดับมัธยมศึกษาตอนต้นที่ โรงเรียนนานาชาติฮีทฟิลด์ มัธยมศึกษาตอนปลายที่โรงเรียนสารสาสน์วิเทศรังสิต ปัจจุบันสำเร็จการศึกษาระดับปริญญาตรี คณะบริหารธุรกิจ สาขาการจัดการ มหาวิทยาลัยกรุงเทพธนบุรี
ด้านงานในวงการบันเทิง เอสเธอร์เริ่มเข้าวงการตั้งแต่อายุ 12 ปี ส่วนมากถ่ายแบบให้กับนิตยสารวัยรุ่น และโฆษณาต่าง ๆ และอายุ 15 ก็ได้เข้าประกวด MISS CAWAII 2009 หมายเลข 39 จนอายุ 17 ปี ได้มารับบท ผู้ใหญ่ทับทิม ในละครซิทคอมเรื่อง หลวงตามหาชน และเป็นที่รู้จักมากขึ้นในฐานะนักแสดงหญิงหน้าใหม่ จากผลงานละครเรื่อง บ่วง (คู่กับ ธนวรรธน์ วรรธนะภูติ) ทาง สถานีวิทยุโทรทัศน์ไทยทีวีสีช่อง 3 เอสเธอร์มีผลงานละครอย่างต่อเนื่องจนละครเรื่องที่ 3 ในชีวิตของเธอคือ สุภาพบุรุษจุฑาเทพ ตอน คุณชายรณพีร์ เธอรับบทร้ายครั้งแรกกับตัวละครที่มีชื่อว่า ม.ล. วิไลรัมภา เทวพรหม คู่หมายของ ม.ร.ว. รณพีร์ จุฑาเทพ (รับบทโดย เจมส์ มาร์) ทำให้ได้รับกระแสตอบรับดีเยี่ยม
เอสเธอร์ สุปรีย์ลีลา ได้เป็นผันตัวมาเป็นนักแสดงอิสระและมีผลงานเรื่องเล่ห์รตี คู่กับ ฌอห์ณ จินดาโชติ และได้ผลตอบรับกระแสคู่จิ้นเป็นอย่างดี
ปัจจุบัน 'เอสเธอร์ สุปรีย์ลีลา' ได้มีผลงานละครเรื่อง กรุงเทพ..มหานครซ้อนรัก รับบทเป็น "ซัมเมอร์"
ชีวิตส่วนตัว ปัจจุบันคบหาดูใจกับนักแสดงช่อง 3 เคน - ภูภูมิ พงศ์ภาณุภาค
เพลี้ยอ่อนถั่ว
เพลี้ยอ่อนถั่ว ( Koch.) เป็นแมลงประเภทปากดูด (sucking pest) ดูดกินน้ำเลี้ยงจากทุก ๆ ส่วนของพืช เช่น ลำต้น ใบ ยอด กิ่ง และดอก ตลอดจนฝัก โดยใช้ปากแบบเจาะดูดแทงเข้าไปในเนื้อเยื่อพืช แล้วดูดกินน้ำเลี้ยง ทำให้ยอด และใบอ่อน มีอาการหงิกงอ และเหี่ยวแห้ง ทำให้ใบเหลือง และร่วงหล่นไป เมื่อพืชถูกทำลายมาก ๆ จะหยุดเจริญเติบโตและตายได้ เป็นพาหะนำไวรัสมาสู่พืชตระกูลถั่ว ทำให้เกิดโรคใบด่าง (Mosaic) ซึ่งเป็นโรคของใบที่สำคัญมากของถั่วฝักยาวที่ปลูกในภาคตะวันออกเฉียงเหนือ เพลี้ยชนิดนี้ทำลายพืชได้หลายชนิดเช่น ถั่วพุ่ม ถั่วปากอ้า ถั่วดำ ผักกาดเขียวปลี ผักกวางตุ้งและผักกาดหัว
สารสกัดจากพืชบางชนิดใช้กำจัดเพลี้ยอ่อนถั่วได้ดี เช่น น้อยหน่า สลอดและกันเกรา ในขณะที่กะเม็ง ฝักคูณ น้ำนมราชสีห์และดอกดาวเรืองออกฤทธื์ได้ในระดับปานกลาง
สโตเนอร์ร็อก
สโตเนอร์ร็อก () หรือ สโตเนอร์เมทัล() เป็นแนวเพลงย่อยของเฮฟวีเมทัล ที่รวมองค์ประกอบของไซเคเดลิกร็อก บลูส์ร็อก เทรดดิชันแนลเฮฟวีเมทัล และดูมเมทัล โดยทั่วไปสโตเนอร์ร็อกจะมีจังหวะที่ระดับช้าไปจนถึงกลาง และมีลักษณะเด่นของเสียงเบสหนัก ๆ ทำนองเพลงในการร้อง และการผลิตแบบ 'ย้อนยุค' แนวเพลงเกิดขี้นในช่วงต้นทศวรรษ 1990 และมีศิลปินผู้บุกเบิกสำคัญอย่างวงแคลิฟอร์เนีย Kyuss และ Sleep
มีนาคม พ.ศ. 2555
มีนาคม พ.ศ. 2555 เป็นเดือนที่ 3 ของปี พ.ศ. 2555 วันแรกของเดือนเป็นวันวันพฤหัสบดี วันสุดท้ายของเดือนเป็นวันเสาร์
จอห์น เทมเปิลตัน
เซอร์จอห์น มาร์ค เทมเปิลตัน (; 29 พฤศจิกายน ค.ศ. 1912 — 8 กรกฎาคม ค.ศ. 2008) เกิดที่สหรัฐอเมริกา เป็นทั้งนักลงทุน, นักธุรกิจ และ นักการกุศลชาวอังกฤษ
จอห์น มาร์ค เทมเปิลตัน เป็นทั้งนักลงทุนและผู้จัดตั้งกองทุนรวม เขาเกิดในเมืองวินเชสเตอร์ รัฐเทนเนสซี และได้เข้าเรียนที่มหาวิทยาลัยเยล รวมถึงได้รับเลือกเป็นสมาชิกสมาคมคมอีลิฮู เขาหาเงินทุนในส่วนค่าเล่าเรียนของเขาจากการเล่นไพ่โป๊กเกอร์ ซึ่งเป็นเกมที่เขามีความชำนาญ เขาสำเร็จการศึกษาใน ค.ศ. 1934 ด้วยผลการเรียนใกล้อันดับต้นๆของชั้น เขาเข้าเรียนที่มหาวิทยาลัยออกซฟอร์ด ในฐานะนักเรียนทุนโรเดส และได้รับศิลปศาสตรมหาบัณฑิตทางกฎหมาย
เทมเปิลตันแต่งงานกับ จูดิธ โฟล์ค ใน ค.ศ. 1937 และทั้งคู่มีลูกสามคน ซึ่งได้แก่ จอห์นจูเนียร์, แอนน์ และ คริสโตเฟอร์ ทั้งนี้ จูดิธได้เสียชีวิตใน ค.ศ. 1951 เนื่องด้วยอุบัติเหตุทางมอเตอร์ไซค์ และเขาได้แต่งงานอีกครั้งกับ ไอรีน เรโนลส์ บัตเลอร์ ใน ค.ศ. 1958 ซึ่งเธอได้เสียชีวิตใน ค.ศ. 1993
เขาเป็นสมาชิกตลอดชีวิตของคริสตจักรเพรสไบที และทำหน้าที่เป็นผู้อาวุโสแห่งคริสตจักรเพรสบิเทียเรียนแรกแห่งอิงเกิิลวูด (NJ) เขาเป็นผู้จัดการมรดกในวิทยาลัยศาสนศาสตร์พรินซ์ตัน ซึ่งเป็นวิทยาลัยเพรสไบทีที่ใหญ่ที่สุด เป็นระยะเวลา 42 ปี และทำหน้าที่เป็นประธานร่วม 12 ปี
เทมเปิลตันได้กลายเป็นมหาเศรษฐี โดยเป็นผู้บุกเบิกกองทุนรวมที่มีความหลากหลายทั่วโลก เทมเปิลตันโกรธลิมิเต็ดซึ่งเป็นกองทุนรวมเพื่อการลงทุนของเขา ซึ่งก่อตั้งขึ้นใน ค.ศ. 1954 และเป็นหนึ่งในบุคคลแรกๆที่ลงทุนในประเทศญี่ปุ่นในช่วงกลางทศวรรษ 1960 เขาได้รับการสังเกตว่าทำการซื้อ 100 หุ้นของแต่ละบริษัทด้วยจำนวนเงินที่น้อยกว่า 1 ดอลลาร์สหรัฐ (หรือ 17 ดอลลาร์สหรัฐในปัจจุบัน) ต่อหุ้นและทำเงินกลับคืนมาหลายต่อหลายครั้งในช่วงระยะเวลา 4 ปี
ใน ค.ศ. 2006 เขาได้รับการจัดอันดับ 7 ประสบการณ์ เป็นอันดับที่ 129 ในรายชื่อคนรวยของนิตยสารซันเดย์ไทม์ส เขาได้ปฏิเสธการวิเคราะห์ปัจจัยทางเทคนิคสำหรับการซื้อขายหุ้น หากแต่มีความพึงพอใจกับการวิเคราะห์ปัจจัยพื้นฐานมากกว่า นิตยสาร "มันนี่" ใน ค.ศ. 1999 เรียกเขาว่า "ผู้สืบเสาะหุ้นระดับโลกที่ยิ่งใหญ่ที่สุดแห่งศตวรรษ"
เทมเปิลตันได้ประกาศสละสัญชาติสหรัฐของเขาใน ค.ศ. 1964 ด้วยเหตุนี้ ทำให้เขาสามารถหลีกเลี่ยงภาษีเงินได้มากกว่า 100 ล้านดอลลาร์สหรัฐเมื่อทำการขายกองทุนรวมต่างประเทศของเขาออกไป เขาเป็นผู้ถือสองสัญชาติ คือ บาฮามาสกับอังกฤษ และอาศัยอยู่ในประเทศบาฮามาส
วันที่ 8 กรกฎาคม ค.ศ. 2008 เทมเปิลตันเสียชีวิตที่โรงพยาบาลด็อกเตอร์ส ในแนสซอ ประเทศบาฮามาส เนื่องด้วยปอดบวม ตามเวลาท้องถิ่น 12:20 น. ขณะที่เขามีอายุได้ 95 ปี
คางคก
คางคก เป็นชื่อสามัญของสัตว์สะเทินน้ำสะเทินบกในอันดับกบ (Anura) คางคกมีรูปร่างหน้าตาเหมือนกับกบในวงศ์อื่น ๆ ทั่วไป แต่มีลักษณะพิเศษ คือ มีผิวหนังที่เป็นตะปุ่มตะป่ำ และมีพิษซึ่งอาจร้ายแรงถึงขั้นให้ผู้ที่รับประทานเข้าไปถึงแก่ชีวิตได้
คางคก กระจายออกไปในวงศ์ต่าง ๆ ได้แก่ Bufonidae, Bombinatoridae, Discoglossidae, Pelobatidae, Rhinophrynidae, Scaphiopodidae และ Microhylidae โดยเฉพาะอย่างยิ่งในวงศ์ Bufonidae ที่เป็นที่รู้จักกันเป็นอย่างดี และได้ชื่อว่าเป็น คางคกแท้
ลหฺวี่ ต้งปิน
ลหฺวี่ ต้งปิน () เป็นสมาชิกแปดเทพในลัทธิเต๋า และเป็นนักรสายนเวทซึ่งมีชีวิตอยู่จริงในสมัยราชวงศ์ซ่งตามความใน "พงศาวดารซ่ง (Book of Song)" ส่วนในศิลปกรรมนั้น ลหฺวี่มักได้รับการแสดงภาพเป็นบัณฑิตชายเหน็บกระบี่กายสิทธิ์ไว้ที่หลัง กระบี่นี้มีอำนาจขับไล่ภูตผีปิศาจ
วงศ์อึ่งอ่าง
อึ่งอ่าง หรือ อึ่ง เป็นวงศ์ของสัตว์ครึ่งบกครึ่งน้ำในอันดับกบ (Anura) ใช้ชื่อวงศ์ว่า Microhylidae
ลักษณะโดยรวมของสัตว์ในวงศ์นี้ คือ ตัวเต็มวัยจะมีสันพาดตามขวางที่เพดานปาก 2-3 สัน และส่วนต้นของท่อลมยืดยาวขึ้นมาที่พื้นล่างของอุ้งปาก มีกระดูกสันหลังหน้ากระดูกก้นกบมี 8 ปล้อง แต่ในบางชนิดจะมี 7 ปล้อง กระดูกสันหลังมีเซนทรัลเป็นแบบอย่างของโพรซีลัสหรือเป็นแบบอย่างของไดพลาสิโอซีลัส ลูกอ๊อดส่วนใหญ่มีช่องปากเล็กและซับซ้อน ไม่มีจะงอยปากและไม่มีตุ่มฟันในปาก ช่องเหงือกมีช่องเดียวอยู่ทางด้านท้ายตัวและในแนวกลางลำตัว กินอาหารแบบกรองกิน แต่ในบางชนิดจะมีฟันและมีจะงอยปาก
มีขนาดลำตัวแตกต่างกันมาก ตั้งแต่ 1 เซนติเมตร จนถึง 10 เซนติเมตร อาศัยทั้งอยู่บนบก, ในน้ำ และบนต้นไม้ ลำตัวมีรูปร่างแตกต่างไปกันหลากหลายตามสภาพแวดล้อมที่อาศัย เช่น ชนิดที่อาศัยบนต้นไม้จะมีส่วนปลายของนิ้วขยายออกเป็นตุ่ม ชนิดที่อาศัยอยู่ในโพรงดินจะมีลำตัวแบนราบและหัวกลมหลิม เป็นต้น มีรูปแบบการผสมพันธุ์ที่หลากหลาย ในบางชนิดมีการอาศัยแบบเกื้อกูลกันกับแมงมุมด้วย โดยอาศัยในโพรงเดียวกัน
แบ่งออกเป็น 10 วงศ์ย่อย มีประมาณ 64 สกุล พบประมาณ 436 ชนิด โดยชนิดที่พบได้บ่อยในประเทศไทย ได้แก่ อึ่งอ่างบ้าน ("Kaloula pulchra"), อึ่งอ่างหลังขีด ("K. mediolineata") ขณะที่บางชนิดก็นิยมรับประทานกันเป็นอาหาร เช่น อึ่งปากขวด ("Glyphoglossus molossus") เป็นต้น
วงศ์ย่อย
อึ่งอ่าง
อึ่งอ่าง หรือ อึ่งยาง () เป็นสกุลของสัตว์สะเทินน้ำสะเทินบกจำพวกกบในสกุล "Kaloula" ในวงศ์อึ่งอ่าง (Microhylidae) วงศ์ย่อย Microhylinae
พบกระจายพันธุ์ในทวีปเอเชีย เช่น เอเชียใต้, เอเชียตะวันออก และเอเชียอาคเนย์ ลักษณะโดยทั่วไป มีผิวหนังมันลื่น มีสีนํ้าตาลลายขาว ขนาดเมื่อโตเต็มที่มีความยาวประมาณ 7 เซนติเมตร มักทําตัวพองเมื่อถูกรบกวน มักร้องเสียงดังเมื่อนํ้านองโดยเฉพาะหลังฝนตกที่มีอากาศเย็นชื้น เสียงร้องดังระงม
ปัจจุบันจำแนกออกได้มีประมาณ 17 ชนิด บางแหล่งข้อมูลยกให้ "K. macrocephala" เป็นชนิดที่ถูกต้อง ในขณะที่เว็บไซต์สัตว์สะเทินน้ำสะเทินบกโลกถือว่าเป็นชื่อพ้องของชนิด "K. pulchra" มี 2 ชนิดที่เพิ่งได้รับการอธิบายถึง (เมื่อปี ค.ศ. 2013) และมีอีกหลายชนิดที่ยังไม่ได้รับการบรรยาย
ในประเทศไทยพบอย่างน้อย 3 ชนิด
นกสาลิกาปากดำ
นกสาลิกาปากดำ () เป็นนกสีขาวดำในวงศ์นกกา (Corvidae) พบในซีกโลกเหนือ พบทั่วไปในทวีปยุโรป บางส่วนของทวีปเอเชีย และทางตะวันตกเฉียงเหนือของทวีปแอฟริกา ในยุโรป โดยที่ชื่อ "Magpie" นั้นหมายถึงนกสาลิกาปากดำ เนื่องจากเป็นนกสาลิกา หรือ นกแม็กพายเพียงชนิดเดียวในยุโรปที่อยู่นอกคาบสมุทรไอบีเรีย
นกสาลิกาปากดำเป็นหนึ่งในนกที่ฉลาดที่สุด และเป็นที่เชื่อกันว่าเป็นหนึ่งในที่สุดของสัตว์อัจฉริยะทั้งหมดและเป็นนกที่ชอบสะสมข้าวของเครื่องใช้ต่าง ๆ ที่แปลก ๆ หลายอย่างเป็นของใช้ของมนุษย์ ซึ่งมิได้มีความจำเป็นสำหรับนกเลย เช่น ลูกกอล์ฟ ในประเทศไทยถือเป็นสัตว์ป่าคุ้มครองประเภทนก
นอกจากนี้แล้วนกชนิดนี้ ยังถือเป็นฉายาของนิวคาสเซิล ยูไนเต็ด ทีมฟุตบอลในเอฟเอ พรีเมียร์ลีก เนื่องจากมีสีขนขาว-ดำ เช่นเดียวกับสีประจำทีม
นกอีเสือหลังเทา
นกอีเสือหลังเทา (; ) เป็นนกในวงศ์นกอีเสือ (Laniidae)
พบในประเทศบังกลาเทศ, ภูฏาน, กัมพูชา, จีน, อินเดีย, ลาว, พม่า, เนปาล, ปากีสถาน, รัสเซีย, ไทย, และเวียดนาม
หัว ท้ายทอย และหลังเทา ตะโพกน้ำตาลแดง ปีกดำไม่มีแถบขาว คอ ข้างคอ และอกตอนบนขาว ข้างอก ลำตัวด้านล่าง และก้นน้ำตาลแดงแกมเหลือง หางดำ นกวัยอ่อนสีซีดกว่า ลำตัวด้านบนและด้านล่างมีลายเกล็ด
เป็นสัตว์ป่าคุ้มครองในประเทศไทย
Journal of Contemporary Asia
Journal of Contemporary Asia เป็นวารสารวิชาการแบบมีผู้เชี่ยวชาญสอบทวนพิจารณาบทความ ตีพิมพ์บทความในสาขาเอเชียศึกษา ก่อตั้งเมื่อ ค.ศ. 1970 และพิมพ์ปีละสี่ครั้ง (รายไตรมาส) ปัจจุบันมีบรรณาธิการและผู้ก่อตั้งคือ Peter Limqueco และ Kevin Hewison
จากรายงาน Journal Citation Reports ใน ค.ศ. 2010 วารสารนี้มีค่า impact factor 0.764 เป็นอันดับที่ 8 ในวารสารวิชาการ 60 ชื่อในหมวดหมู่ "Area studies"
คางคกบ้าน
คางคกบ้าน (; ) หรือ ขี้คันคาก ในภาษาอีสานและภาษาลาว หรือที่นิยมเรียกโดยทั่วไปว่า คางคก
เป็นสัตว์ในวงศ์คางคก (Bufonidae) ชนิดหนึ่ง จัดว่าเป็นชนิดที่มีขนาดใหญ่ชนิดหนึ่งในวงศ์นี้ มีผิวหนังที่แห้งและมีปุ่มปมทั้งตัว ที่เป็นปุ่มพิษ โดยเฉพาะหลังลูกตา มีรูปทรงกลมคล้ายเมล็ดถั่วขนาดยาวประมาณ 25 มิลลิเมตร กว้าง 10 มิลลิเมตร แผ่นหูมีลักษณะเห็นได้ชัดเจน ขนาดเล็กกว่าลูกตาเล็กน้อย
มีสีผิวหนังเป็นสีน้ำตาลหรือสีเทาตลอดทั้งลำตัว บริเวณรอบปุ่มพิษจะมีสีเข้มกว่าบริเวณอื่น ๆ ใต้ท้องเป็นสีน้ำตาลเหลืองอ่อน ในขณะที่ยังเป็นวัยอ่อนจะเป็นสีขาวซีดกว่า
มีขนาดวัดจากปลายปากจนถึงก้นประมาณ 68-105 มิลลิเมตร พบกระจายพันธุ์ทั่วไปในวงกว้างในทวีปเอเชีย ตั้งแต่แนวเทือกเขาหิมาลัย, อินเดีย, จีนตอนใต้, พม่า, ทุกประเทศในภูมิภาคเอเชียอาคเนย์ และพบได้ทั่วไปในทุกสภาพแวดล้อม ทั้งในเมืองใหญ่และในป่าดิบ
เป็นสัตว์ที่ไม่อยู่ใกล้กับแหล่งน้ำยกเว้นการผสมพันธุ์และวางไข่ จะมีฤดูผสมพันธุ์และวางไข่ในช่วงฤดูร้อนจนถึงปลายฤดูฝน (มีนาคม-กันยายน) เป็นสัตว์ที่กินแมลงและอาหารได้หลากหลายมาก พบชุกชุมในช่วงฤดูฝน
คางคก มักเป็นสัตว์ที่มีผู้นิยมรับมารับประทานทั้ง ๆ ที่มีพิษ มักมีผู้เสียชีวิตบ่อย ๆ จากการรับประทานเข้าไป โดยเชื่อว่าเป็นยาบำรุงและรักษาโรคต่าง ๆ ได้ โดยพิษของคางคกนั้นไม่สามารถทำให้หายไปได้ด้วยความร้อน
เลอมูเอล กัลลิเวอร์
เลอมูเอล กัลลิเวอร์ เป็นตัวละครหลักของกัลลิเวอร์ผจญภัย วรรณกรรมที่เขียนโดย โจนาธาน สวิฟท์ ตีพิมพ์ครั้งแรกเมื่อ ค.ศ. 1726
กัลลิเวอร์เกิดใน นอตทิงแฮมเชอร์ เมื่อ ค.ศ. 1661 ที่ซึ่งพ่อของเขามีบ้านเล็กๆ อยู่ เขาได้เข้าเรียนที่มหาวิทยาลัยใน เคมบริดจ์ 3 ปี ตั้งแต่ ค.ศ. 1675 - ค.ศ. 1678 และได้เรียนที่มห่วิทยาลัยต่างๆ อีกมากมาย เขามีควมรู้หลายภาษา ได้แก่ ดัตช์ , ละติน , ฝรั่งเศส , สเปน , อิตาลี การเดินทางของกัลลิเวอร์ เริ่มขึ้นเมื่อ ค.ศ. 1699 และสิ้นสุดเมื่อ ค.ศ. 1715 ซึ่งเป็นลักษณะนิสัยของเขาให้เป็นคนชอบผจญภัย
นอกจากนี้ กัลลิเวอร์ยังถูกถ่ายทอดไปยังสื่ออื่นๆ ได้แก่ โทรทัศน์ และภาพยนตร์ต่างๆ อีกด้วย เช่น กัลลิเวอร์ทีวีซีรีส์ , ภาพยนตร์กัลลิเวอร์ (แสดงโดย แจ็ก แบล็ก ซึ่งเคยแสดงหนังเรื่องกังฟูแพนด้ามาแล้ว) เป็นต้น
เปโดร ดี เมนเดซ
เปโดร ดี เมนเดซ เป็นกัปตันเรือชาวโปรตุเกส ผู้พาเลมูเอล กัลลิเวอร์ไปผจญภัย ในวรรณกรรม กัลลิเวอร์ผจญภัย ในตอนที่กัลลิเวอร์ต้องการหลบหนีจากเกาะฮวีนเนม กัปตันเปโดรก็พาเขาหลบหนีออกมาได้สำเร็จ เปโดร ดี เมนเดซ ไม่ค่อยมีบทบาทในเรื่องนี้มากนัก เพราะเป็นเพียงแค่กัปตันที่ทำงานอยู่บนเรือเท่านั้น
กลัมดาลคลิช
กลัมดาลคลิช เป็นลูกสาวของชาวนาชาวบรอบ์ดิงแนก ผู้เป็นเพื่อนของเลมูเอล กัลลิเวอร์ ปรากฏตัวในกัลลิเวอร์ผจญภัย กลัมดาลคริชชอบมองว่ากัลลิเวอร์เป็นสัตว์เลี้ยงที่แสนจะน่ารักคำว่า กลัมดาลคริช ในภาษาบรอบ์ดิงแนกแปลว่า "นางพยาบาลตัวน้อย" เมื่อตอนที่กัลลิเวอร์เข้าไปอยู่ในวังของพระราชินี กลัมดาลคริชก็ไปด้วย แต่สุดท้าย กัลลิเวอร์ก็หลบหนีจากบรอบ์ดิงแนกได้ เพราะวางแผนตบตากลัมดาลคริช จึงทำให้เธอเสียใจมาก
เอริก ยัง
เจริมี ฟริตซ์ (Jeremy Fritz) หรือที่รู้จักกันดีในนามของ เอริก ยัง (Eric Young) เกิด นักมวยปล้ำอาชีพชาวแคนาดา อดีตนักมวยปล้ำของสมาคมโทเทิลนอนสต็อปแอคเชินเรสต์ลิง(TNA)
เคยเป็นแชมป์โลกเฮฟวี่เวท TNA 1 สมัย, แชมป์เอ็กซ์ดิวิชั่น 2 สมัย, แชมป์เลเจนด์ส/โกเบิล/เทเลวิชั่นของ TNA และยังเป็นแชมป์แท็กทีมของ TNA 4 สมัย (แชมป์น็อกท์เอาท์แท็กทีม TNA 1 สมัย, แชมป์โลกแท็กทีม TNA 1 สมัย และแชมป์โลกแท็กทีม NWA 2 สมัย) นอกจากนี้ยังเป็นแชมป์แกรนด์สแลมคนที่4 และแชมป์ทริปเปิลคราวน์คนที่7
วันที่ 12 ตุลาคม 2016 ได้เปิดตัวในฐานะสมาชิกของแซนิตีในNXT เพื่อปล้ำแข่งขันDusty Rhodes Tag Team Classic ใน แซนิตีได้คว้าแชมป์แท็กทีม NXTจากThe Authors of Pain แซนิตีได้ขึ้นค่ายหลักในเดือนเมษายน 2018
มินาโตมิไร 21
มินาโตมิไร 21 () หรือเรียกว่า มินาโตมิไร เป็นย่านหนึ่งในเมืองโยโกฮามะ จังหวัดคานางาวะ ที่รัฐบาลมีนโยบายพัฒนาขึ้นให้เป็นศูนย์กลางแห่งใหม่ของเมืองโยโกฮามะ เพื่อเชื่อมระหว่างย่านคันไนซึ่งเป็นย่านเมืองเก่า กับย่านสถานีรถไฟโยโกฮามะเข้าด้วยกัน
สถานที่สำคัญในบริเวณนี้ เช่น อาคารโยโกฮามะ แลนด์มาร์ก ทาวเวอร์ ศูนย์การประชุมแปซิกฟิกโกโยโกฮามะ สวนสนุกคอสโมเวิลด์ พิพิธภัณฑ์ศิลปะโยโกฮามะ เรือนิปปมมารุ
สถานีรถไฟโยโกฮามะ
สถานีรถไฟโยโกฮามะ () เป็นสถานีรถไฟชุมทางหลัก ตั้งอยู่ในเขตนิชิ เมืองโยโกฮามะ จังหวัดคานางาวะ มีจำนวนผู้โดยสารผ่านเข้าออกมากที่สุดในจังหวัดคานางาวะ และเป็นอันดับที่ 5 ในประเทศญี่ปุ่น ด้วยจำนวนผู้โดยสาร 2.05 ล้านคนต่อวัน
สถานีรถไฟโยโกฮามะมีเส้นทางรถไฟให้บริการดังต่อไปนี้
สตาร์ วอร์ส ไตรภาคต่อ
สตาร์ วอร์ส ไตรภาคต่อ () เป็นภาพยนตร์ไตรภาคที่มีการวางแผนว่าจะสร้างมาแล้วหลายครั้ง โดยจะเป็นภาคต่อ (ตอนที่ 7-9) ของไตรภาคเดิม (ตอนที่ 4-6) ของภาพยนตร์ชุด "สตาร์ วอร์ส" โดยบริษัทลูคัสฟิล์ม แม้ภาพยนตร์ไตรภาคต้นที่เคยได้รับการพูดถึงในลักษณะเดียวกันมาก่อนจะได้รับการผลิตเป็นภาพยนตร์ออกฉายจริง ๆ ในช่วง ค.ศ. 1999-2005 ก็ตาม แต่ทั้งลูคัสฟิล์มและจอร์จ ลูคัสได้ปฏิเสธอย่างต่อเนื่องมาเป็นเวลาหลายปี ว่าจะไม่มีการสร้างภาพยนตร์ภาคต่อของสตาร์ วอร์ส และเนื้อเรื่องทั้งหมดของสตาร์ วอร์ส จะมีแค่ภาพยนตร์ 6 ตอนเท่านั้น
หลังจากเดอะวอลต์ดิสนีย์คอมพานีประกาศเมื่อ 30 ตุลาคม 2555 ว่าจะซื้อบริษัทลูคัสฟิล์มในราคา 4.05 พันล้านดอลลาร์สหรัฐ จ่ายเป็นเงินสดครึ่งหนึ่งและจ่ายเป็นหุ้นดิสนีย์ครึ่งหนึ่ง ทำให้บริษัทลูคัสฟิล์มจะกลายเป็นส่วนหนึ่งของดิสนีย์ เช่นเดียวกับมาร์เวลและพิกซาร์ นอกจากนี้ดิสนีย์ยังประกาศว่าจะผลิตภาพยนตร์สตาร์ วอร์ส เอพพิโซด 7 ออกฉายในปี ค.ศ. 2015 โดยมอบหมายให้ไมเคิล อาร์นท์ เป็นผู้เขียนบท และเจ.เจ. แอบรัมส์ เป็นผู้กำกับ และจะผลิตภาพยนตร์สตาร์ วอร์ส ออกฉายหลังจากนั้นทุก ๆ 2-3 ปี
อีซีดับเบิลยู ออริจินัล
อีซีดับเบิลยู ออริจินัล () เป็นกลุ่มทีมมวยปล้ำอาชีพ สังกัดสมาคม เวิลด์เรสต์ลิงเอ็นเตอร์เทนเมนต์ ในค่ายสังกัด อีซีดับเบิลยู และโทเทิลนอนสต็อปแอคเชินเรสต์ลิงกลุ่ม อีซีดับเบิลยู ออริจินัล ได้เปิดตัวครั้งแรก ในวันที่ 5 มิถุนายน ค.ศ. 2006 โดยเป็นสมาชิกเคยปล้ำในสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง สักส่วนใหญ่ ในวันที่ 11 มกราคม ค.ศ. 2011 อีซีดับเบิลยู ออริจินัล ได้เปิดตัวครั้งแรกในสมาคมมวยปล้ำอาชีพทีเอ็นเอ ในนามของ เอ็กซ์ตรีม, เวอร์ชัน 2.0 (อีวี 2.0) หรือ เอ็กซ์ตรีม ไวโอลีนช์ 2.0 (อีวี 2.0)
บรอบ์ดิงแนก
บรอบ์ดิงแนก (อังกฤษ : Brobdingnag) เป็นดินแดนสมมติของ กัลลิเวอร์ผจญภัย แต่งโดย โจนาธาน สวิฟต์ ประเทศของยักษ์ เลอมูเอล กัลลิเวอร์ ค้นพบมัน หลังจากที่เรือของเขาพลิกคว่ำลง และได้ผจญภัยในดินแดนประหลาดแห่งนี้ คำว่า "บรอบ์ดิงแนกเกียน (ชาวบรอบ์ดิงแนก)" มีความหมายที่บรรยายถึงสิ่งที่มีขนาดใหญ่มากๆบรอบ์ดิงแนก เป็นอาณาจักรที่ปรากฏตัวในการเดินทางของกัลลิเวอร์ ตั้งอยู่ที่ชายฝั่งตะวันตกเฉียงเหนือของแคลิฟอร์เนีย ซึ่งในวรรณกรรมอธิบานการเดินทางไว้ว่า "เดินทางไปทางใต้ของมหาสมุทรแอตแลนติก แล้วผ่านช่องแคบมาดากัสการ์ ก่อนที่จะถูกพายุซัดในมหาสมุทรแปซิฟิก" เลอมูเอล กัลลิเวอร์ ค้นพบดินแดนนี้เมื่อ ค.ศ. 1703
อาณาจักรบรอบ์ดิงแนกเป็นคาบสมุทรขนาดใหญ่ มีความยาว 6,000 ไมล์ กว้าง 3,000 ไมล์ คั่นกลางระหว่างญี่ปุ่นกับอเมริกา ติดกับรัฐอะแลสกา รัฐยูคอน ทะเลเบริง และบางส่วนของไซบีเรีย มีภูเขาไฟกั้นเป็นพรมแดนสูง 30 ไมล์ (48 กิโลเมตร) และมีชายฝั่งสกปรก ดังนั้น คนจากส่วนต่างๆ ของโลก จึงไม่สามารถมาเยี่ยมเยือนได้ง่ายๆวัฒนธรรมของชาวบรอบ์ดิงแนก ประกอบไปด้วย ประวัติศาสตร์ , กวีนิพนธ์ , คณิตศาสตร์ , จริยธรรม , ห้องสมุด และ การพิมพ์ เป็นต้น นิสัยของชาวบรอบ์ดิงแนกนั้น มีอารมณ์ที่สนุกสนาน ปลอดโปร่ง ร่าเริงแจ่มใส
โชฟุ
โชฟุ () เป็นเมืองในเขตทามะ ทางตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 21.53 ตารางกิโลเมตร ในปี ค.ศ. 2010 มีจำนวนประชากร 224,878 คน
วอตส์แอปป์
วอตส์แอปป์ () เป็นโปรแกมประยุกต์สำหรับโทรศัพท์เคลื่อนที่ ใช้ส่งข้อความ ส่งรูปภาพ เสียง วิดีโอ รายชื่อติดต่อ และสถานที่ ไปสู่ผู้ใช้อื่น สามารถทำงานข้ามระบบปฏิบัติการ iOS, BlackBerry, Android, Windows Phone และ Symbian ช่วยให้สามารถสนทนากับผู้อื่นที่ใช้โทรศัพท์ต่างระบบปฏิบัติการ
การใช้งานวอตส์แอปป์จะต้องเชื่อมต่อผ่าน GPRS/EDGE, WiFi หรือ 3G ซึ่งไม่มีค่าใช้จ่ายในการสนทนาหรือส่งข้อมูลในรูปแบบต่าง ๆ
นิวต์
นิวต์ () เป็นสัตว์สะเทินน้ำสะเทินบกจำพวกซาลาแมนเดอร์ ในวงศ์ซาลาแมนเดอร์แท้ (Salamandridae) ในวงศ์ย่อย Pleurodelinae
นิวต์เป็นซาลาแมนเดอร์ขนาดเล็ก กระจายพันธุ์ในทวีปอเมริกาเหนือ, ยุโรป และเอเชีย เมื่อยังเป็นวัยอ่อนที่มีพู่เหงือกเรียกว่า "เอลฟ์" (Efts)
นิวต์มีลักษณะภายนอกที่แตกต่างไปจากซาลาแมนเดอร์ คือ มีผิวหนังที่แห้งกว่าและขรุขระหรือเป็นตะปุ่มตะป่ำกว่า และมักมีพิษ กะท่าง ("Tylottriton verrucosus") ซึ่งเป็นซาลาแมนเดอร์เพียงชนิดเดียวเท่านั้นที่พบได้ในประเทศไทย พบในดอยสูงทางภาคเหนือที่สูงกว่าระดับน้ำทะเลมาก ก็จัดว่าเป็นนิวต์เช่นกัน ไม่ใช่ซาลาแมนเดอร์ และก็มีพิษด้วยเช่นกัน
นิวต์อาจจำแนกออกได้เป็นสกุลต่าง ๆ ดังนี้
นิวต์ทะเลสาบยูนนาน ("Cynops wolterstorffi") ที่พบในประเทศจีนจัดว่าเป็นสิ่งมีชีวิตใกล้สูญพันธุ์
วงศ์ซาลาแมนเดอร์แท้
วงศ์ซาลาแมนเดอร์แท้ หรืออาจเรียกได้ว่า นิวต์ () เป็นวงศ์ของสัตว์ครึ่งบกครึ่งน้ำในอันดับซาลาแมนเดอร์ (Caudata) วงศ์หนึ่ง ใช้ชื่อวิทยาศาสตร์ว่า Salamandridae
จัดเป็นซาลาแมนเดอร์ขนาดเล็ก มีขนาดโตเต็มที่ไม่เกิน 20 เซนติเมตร มีลักษณะโดยรวม คือ ตัวเต็มวัยไม่มีเหงือก และไม่มีช่องเปิดเหงือก ไม่มีร่องในโพรงจมูก มีปอด รูปร่างมีแตกต่างกันตั้แงต่เรียวยาวจนถึงป้อม ขาสั้น ผิวหลังลำตัวมีความแตกต่างกันตั้งแต่ราบเรียบจนถึงหยักย่น สำหรับตัวที่หยักย่นนั้นเนื่องจากมีต่อมน้ำพิษเป็นจำนวนมาก ซึ่งนับได้ว่าเป็นซาลาแมนเดอร์วงศ์ที่มีพิษร้ายแรงที่สุด นอกจากนี้แล้วยังมีสีสันลำตัวที่สดใสจัดจ้าน โดยเฉพาะด้านข้างลำตัวและหลัง ซึ่งจะใช้พิษและสีเหล่านี้เพื่อใช้ในการเตือนภัยสัตว์ล่าเหยื่อ
มีวงจรชีวิตแตกต่างหลากหลายกันออกไปตามแต่สกุล บางสกุลอาศัยอยู่บนบก แต่หลายสกุลอาศัยอยู่ในน้ำและมีส่วนหางเป็นแผ่นแบนคล้ายใบพาย บางชนิดวางไข่บนดิน แต่ส่วนใหญ่จะวางไข่ในน้ำ บางชนิดเปลี่ยนรูปร่างแค่บางส่วนในวัยอ่อนแล้วขึ้นไปอาศัยบนบกตั้งแค่ระยะเวลานาน 1–14 ปี ต่อจากนั้นจึงย้ายกลับไปใช้ชีวิตในน้ำแล้วจึงเปลี่ยนรูปร่างเป็นตัวเต็มวัยและอาศัยอยู่ในน้ำตลอดไปก็มี
มีการกระจายพันธุ์ค่อนข้างกว้างขวางตั้งแต่ทวีปอเมริกาเหนือ, ยุโรป, แอฟริกาตะวันตก, เอเชียตะวันตก และเอเชียตะวันออก สำหรับในประเทศไทย กะท่าง ("Tylottriton verrucosus") ซึ่งเป็นซาลาแมนเดอร์เพียงชนิดเดียวเท่านั้นที่พบได้ในประเทศไทย พบในดอยสูงทางภาคเหนือที่สูงกว่าระดับน้ำทะเลมาก ก็จัดอยู่ในวงศ์นี้เช่นกัน และก็มีพิษด้วยเช่นกัน
แบ่งออกเป็น 2 วงศ์ย่อย คือ Pleurodelinae หรือนิวต์ และ Salamandrinae พบประมาณ 74 ชนิด (และอาจมากกว่านี้) ได้แก่
วงศ์ย่อย Pleurodelinae
วงศ์ย่อย Salamandrinae
ศักราชของจีน
ศักราชของจีน หรือ เหนียนเฮ่า () บ้างก็เรียก รัชศก เป็นการเรียกช่วงปีในรัชสมัยของจักรพรรดิจีนแต่ละพระองค์ เริ่มใช้ครั้งแรกในรัชสมัยจักรพรรดิฮั่นอู่แห่งราชวงศ์ฮั่นตะวันตกด้วยชื่อ "ศักราชเจี้ยนหยวน"
หลังจากนั้นจักรพรรดิจีนก็มักจะมีศักราชเป็นของพระองค์เองจำนวนมาก ได้ใช้ต่อมาจนถึงรัชสมัยจักรพรรดิผู่อี๋ ซึ่งเป็นจักรพรรดิองค์สุดท้ายของจีน
ซินส์แอนด์มิเรเคิลส์
ซินส์แอนด์มิเรเคิลส์ (, ) คือ สตูดิโออัลบั้มลำดับที่ 7 ของลีลา ดาวส์ เม็กซิกัน ออกจำหน่ายเมื่อวันที่ 18 ตุลาคม พ.ศ. 2554
กำเนิดราชวงศ์ฮั่น
กำเนิดราชวงศ์ฮั่น () เป็นละครโทรทัศน์จีนแนวอิงประวัติศาสตร์ออกอากาศทาง ซีซีทีวี เมื่อปี ค.ศ. 2003 โดยดำเนินเรื่องผ่านการต่อสู้เพื่อแย่งชิงอำนาจของ เซี่ยงอวี่ และ หลิวปัง ตั้งแต่ช่วงปลาย ราชวงศ์ฉิน จนถึง สงครามฉู่-ฮั่น ซึ่งท้ายที่สุดก็เป็นหลิวปังที่ได้ชัยชนะ
จักรพรรดิราชวงศ์หมิง (ละครโทรทัศน์จีน)
จักรพรรดิราชวงศ์หมิง () เป็นละครโทรทัศน์จีนแนวอิงประวัติศาสตร์จาก CCTV ออกอากาศเมื่อปี ค.ศ. 2006 โดยสร้างจากพระราชประวัติของ จักรพรรดิหงหวู่ ตั้งแต่แรกประสูติจนขึ้นครองราชย์และจนถึงวาระสุดท้ายแห่งพระชนม์ชีพ
นิวต์ท้องแดง
นิวต์ท้องแดง หรือ นิวต์ไฟ () เป็นสัตว์ครึ่งบกครึ่งน้ำจำพวกนิวต์ (Salamandridae) ที่อยู่ในสกุล "Cynops"
เป็นนิวต์หรือซาลาแมนเดอร์ขนาดเล็ก พบกระจายพันธุ์อยู่ในพื้นที่เอเชียตะวันออก เช่น จีน และญี่ปุ่น มีลักษะเด่น คือ มีส่วนท้องเป็นสีแดงหรือสีเหลือง
จำแนกออกเป็นชนิดต่าง ๆ ได้ดังนี้่จัดเป็นนิวต์อีกจำพวกหนึ่งที่นิยมเลี้ยงเป็นสัตว์เลี้ยง แต่มีผิวหนังมีสารพิษจำพวกเตโตรโดท็อกซิน (Tetrodotoxin) เหมือนปลาปักเป้า แต่ไม่ก่อให้เกิดอันตรายมากนักสำหรับมนุษย์หากใช้มือเปล่าไปแตะต้องถูกเข้า แต่จะเป็นอันตรายต่อเมื่อกลืนกินเข้าไป
สาคู (ไม้ล้มลุก)
สาคู (;)เป็นพืชล้มลุกพบในป่าฝนเขตร้อน และใช้ปลูกเพื่อนำแป้งจากเหง้ามาใช้ประโยชน์
การศึกษาทางด้านโบราณคดีในทวีปอเมริกาแสดงหลักฐานว่ามีการปลูกสาคูเมื่อเกือบ 7,000 ปีที่แล้ว โดยชื่อเรียกของสาคูในภาษาอังกฤษ araru อาจจะมาจาก "aru-aru" (อาหารของอาหาร) ในภาษาของชาวอาราวักในแถบทะเลแคริบเบียนซึ่งเป็นพื้นที่ที่ปลูกพืชชนิดนี้ นอกจากนั้น อาจได้มาจากการใช้ต้นสาคูรักษาแผลที่ถูกธนู
แป้งจากต้นสาคูใช้ทำอาหารเช่นบิสกิต พุดดิง เยลลี่ เค้ก ซอส เส้นก๋วยเตี๋ยวในอาหารเวียดนามและเกาหลี ในสมัยวิกตอเรีย นำแป้งชนิดนี้มาต้มใช้เป็นอาหารให้เด็กและคนที่ต้องจำกัดอาหาร นอกจากนั้น ใช้ในไอศกรีมที่ทำรับประทานเองเพื่อให้น้ำแข็งละลายช้า ใส่ในซอสเพื่อช่วยให้ข้น โดยเฉพาะซอสจากผลไม้ แต่ไม่ทำให้ซอสหนืดหรือแข็งแบบเดียวกับแป้งข้าวโพด แป้งจากต้นสาคูไม่มีกลูเตน องค์ประกอบส่วนใหญ่เป็นคาร์โบไฮเดรต มีโปรตีนน้อย จึงเหมาะที่จะใช้ทดแทนแป้งสาลีในการทำเบเกอรี่
แป้งจากต้นสาคูจะแข็งที่อุณหภูมิต่ำกว่าแป้งข้าวโพด ไม่อ่อนตัวเมื่อผสมกับส่วนผสมที่เป็นกรด แต่ผสมเข้ากับนมได้ไม่ดี จึงควรผสมแป้งชนิดนี้กับส่วนผสมที่เย็นก่อนแล้วจึงใส่ส่วนผสมที่ร้อน ถ้าให้ความร้อนมากเกินไป แป้งจะเสียคุณสมบัติการแข็งตัว
ซับบาธบลัดดีซับบาธ
ซับบาธบลัดดีซับบาธ () เป็นสตูดิโออัลบั้มที่ห้าของวงเฮฟวีเมทัลของอังกฤษ วงแบล็ก ซับบาธ ออกวางขายช่วง ธันวาคม 1973 อัลบั้มนี้มีการเพิ่มเคื่องสังเคราะห์เสียง และคีย์บอร์ดในการบันทึกเพลงด้วย
เจอร์เมน จีนาส
เจอร์เมน แอนโทนี จีนาส () เกิดเมื่อวันที่ 18 กุมภาพันธ์ ค.ศ. 1983 เกิดที่เมือง นอตทิงแฮม ที่ เป็นนักฟุตบอลสัญชาติ อังกฤษ จีนาสเคยเล่นเป็นนักฟุตบอลของ นอตทิงแฮมฟอเรสต์ ในเมือง นอตทิงแฮม มาก่อน 
ปัจจุบันจีนาสเล่นให้กับควีนส์ปาร์ค เรนเจอร์ส ช่วงที่เล่นให้สโมสรฟุตบอลทอตนัมฮอตสเปอร์ ในปี 2005-2010 เขาโดงดังมากเพราะ เขาเกือบได้ลงเป็นตัวจริงทุกนัดเมื่อตอนอยู่กับสเปอร์ และได้ถูก สโมสรฟุตบอลแอสตัน วิลล่า ยืมตัวไปเล่นในปี 2011 โดยจีนาสเล่นในตำแหน่ง กองกลาง
ปลายฤดูกาล 2013-2014 จีนาสได้รับบาดเจ็บอย่างหนักถึงขนาดเอ็นหัวเข่าขาด ต้องหยุดเล่นฟุตบอลไม่ต่ำกว่า 9 เดือน
วงศ์กบลูกศรพิษ
กบลูกศรพิษ () เป็นวงศ์ของสัตว์สะเทินน้ำสะเทินบกขนาดเล็กวงศ์หนึ่ง ในอันดับกบ (Anura) ใช้ชื่อวิทยาศาสตร์ว่า Dendrobatidae
มีลักษณะโดยรวม คือ ด้านบนตรงส่วนปลายของนิ้วมีปุ่นหรือสันเจริญขึ้นมา 1 คู่ มีกระดูกสันหลังหน้ากระดูกก้นกบ 6-8 ปล้อง กระดูกสันหลังมีเซนทรัมเป็นแบบอย่างของโพรซีลัส กระดูกหัวไหล่เป็นแบบอย่างของเฟอร์มิสเทอร์นัล กระดูกแอสทรากาลัสและกระดูกแคลลาเนียมเชื่อมรวมกันเฉพาะส่วนต้นและส่วนปลาย ไม่มีชิ้นกระดูกแทรกระหว่างกระดูกนิ้ว 2 ชิ้นสุดท้าย กระดูกนิ้วชิ้นสุดท้ายเป็นรูปตัว T ลูกอ๊อดมีช่องปากมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ทางด้านข้างลำตัวและทางซ้ายของลำตัว
กบในวงศ์นี้ เป็นกบที่มีขนาดเล็ก มีความยาวลำตัวประมาณ 1-6 เซนติเมตร เท่านั้น อาศัยบนพื้นดินหรือบนต้นไม้หรือใบไม้ของป่าฝนในทวีปอเมริกาใต้และอเมริกากลาง ส่วนใหญ่หากินในเวลากลางวัน ซึ่งกบในวงศ์นี้มีลักษณะเด่นที่เห็นได้ชัดเจนมาก มีสีสันและลวดลายสดใสสวยงามและจัดจ้านมาก ซึ่งมีต่อมพิษที่จะผลิตพิษร้ายแรงมาก เนื่องจากเป็นสารเคมีประเภทอัคคาลอยด์ ที่จะออกฤทธิ์ระหว่างจุดประสานเซลล์ประสาทและระหว่างประสาทกับกล้ามเนื้อ อัลลาลอยด์ของกบวงศ์นี้จะเป็นประเภทละลายในสารละลายอินทรีย์ พิษของกบวงศ์นี้ สามารถทำให้มนุษย์หรือสัตว์ขนาดใหญ่ตายได้เลย เพียงแค่ไปแตะต้องสัมผัสถูก ซึ่งชาวพื้นเมืองของอเมริกาใต้ได้ใช้ประโยชน์จากพิษนี้ อาบหัวลูกศรหรือลูกธนู สำหรับการล่าสัตว์ ซึ่งสามารถล้มหมูป่าตัวใหญ่ให้ล้มลงได้ภายในระยะเวลาไม่นาน ได้มีการจัดอันดับสัตว์ที่มีพิษร้ายแรงที่สุดในโลก ปรากฏว่า กบในวงศ์นี้ติดอยู่ในอันดับด้วย โดยพิษจากกบเพียง 1 ตัว สามารถฆ่ามนุษย์ได้ถึง 10 คนและหนูถึง 20,000 ตัว ด้วยพิษเพียง 5 ไมโครกรัม
โดยชนิดที่มีพิษร้ายแรงที่สุด คือ กบลูกศรสีทอง ("Phyllobates terribilis") ที่ให้พิษได้ 2 มิลลิกรัมและพิษเพียง 0.2 มิลลิกรัม เมื่อเข้าสู่กระแสเลือดเป็นปริมาณมากพอก็สามารถทำให้มนุษย์ตายได้
แต่อย่างไรก็ตาม ไม่ใช่ว่ากบในวงศ์นี้ทุกชนิด ทุกสกุลจะมีพิษเสมอไป บางสกุลไม่มีสีสันสดใสก็มี พฤติกรรมการผสมพันธุ์ ส่วนใหญ่ตัวผู้จะไม่กอดรัดตัวเมีย แต่ถ้ามีมีการกอดรัดจะเป็นตำแหน่งบริเวณหัว ส่วนใหญ่วางไข่บนพื้นดินหรือบนต้นไม้และเฝ้าดูแลไข่ มีเพียงบางสกุลเท่านั้นที่วางไข่ในน้ำและไม่ดูแลไข่ เมื่อลูกอ๊อดฟักจากไข่จะอยู่บนหลังของตัวผู้หรือตัวเมียระยะหนึ่งก่อนจึงค่อยลงสู่น้ำ
ปัจจุบันมีการจำแนกแล้วประมาณ 175 ชนิด แบ่งออกได้เป็น 3 วงศ์ย่อย 12 สกุล
ซังดรู รานีเอรี
ซังดรู รานีเอรี กีมาไรส์ โกร์เดย์รู () เกิดเมื่อวันที่ 15 มีนาคม ค.ศ. 1989 ที่รัฐมีนัสเชไรส์ ประเทศบราซิล ซังดรูโด่งดังมากในช่วงที่อยู่กับสโมสรฟุตบอลอิงเตร์นาซีโอนัลซึ่งเป็นสโมสรฟุตบอลที่ได้รับความนิยมเป็นอย่างมากในประเทศบราซิล โดยเขาได้เล่นในตำแหน่งกองกลาง ปัจจุบันในปี 2010 ซังดรูได้ย้ายมาอยู่กับทอตนัมฮอตสเปอร์ ในพรีเมียร์ลีกของอังกฤษ
เออร์เนสต์ มาร์สเดน
เซอร์เออร์เนสต์ มาร์สเดน (; 19 กุมภาพันธ์ ค.ศ. 1889 – 15 ธันวาคม ค.ศ. 1970) เป็นนักฟิสิกส์ชาวอังกฤษ-นิวซีแลนด์ เกิดที่อีสต์แลงคาเชอร์ เข้าศึกษาที่ Queen Elizabeth's Grammar School เมืองแบล็กเบิร์น เขาได้พบกับเออร์เนสต์ รัทเทอร์ฟอร์ด ขณะศึกษาอยู่ที่มหาวิทยาลัยแมนเชสเตอร์ เมื่อยังเป็นนักศึกษา เขาได้ทำการทดลองอันมีชื่อเสียงคือ การทดลองไกเกอร์-มาร์สเดน (Geiger-Marsden experiment) หรือการทดลองแผ่นฟอยล์ทองคำร่วมกับฮันส์ ไกเกอร์ เมื่อปี ค.ศ. 1909 ภายใต้การกำกับดูแลของรัทเทอร์ฟอร์ด ต่อมาในปี 1905 เขาได้เป็นศาสตราจารย์ด้านฟิสิกส์ที่มหาวิทยาลัยวิกตอเรียแห่งเวลลิงตัน ประเทศนิวซีแลนด์ ด้วยการแนะนำจากรัทเทอร์ฟอร์ด
ระหว่างสงครามโลกครั้งที่หนึ่ง มาร์สเดนทำงานตำแหน่งวิศวกรหลวงให้แก่ประเทศฝรั่งเศส เมื่อสิ้นสุดสงคราม เขากลายเป็นนักวิทยาศาสตร์ระดับแนวหน้าของนิวซีแลนด์ เป็นผู้ก่อตั้งหน่วยงานวิจัยด้านวิทยาศาสตร์และอุตสาหกรรม (Department of Scientific and Industrial Research, DSIR) ในปี ค.ศ. 1926 ซึ่งมีงานวิจัยหลักในด้านเกษตรกรรม ระหว่างสงครามโลกครั้งที่สอง เขาทำงานวิจัยเกี่ยวกับเรดาร์ ต่อมาในปี 1947 ได้เป็นเจ้าหน้าที่ความร่วมมือทางวิทยาศาสตร์ในลอนดอน เขาเสียชีวิตเมื่อปี 1970 ที่บ้านของเขาในโลเวอร์ฮัท ใกล้ชายฝั่งเมืองเวลลิงตัน
ผลงานอันโดดเด่นของมาร์สเดนทำให้เขาได้เข้าร่วมเป็นสมาชิกราชสมาคมแห่งลอนดอนในปี ค.ศ. 1946 เป็นประธานราชสมาคมแห่งนิวซีแลนด์เมื่อปี ค.ศ. 1947 ได้ตำแหน่ง Rutherford Memorial Lecture ในปี ค.ศ. 1948 และได้รับยศอัศวินในปี ค.ศ. 1958 มีการก่อตั้ง "กองทุนมาร์สเดน" (Marsden Fund) สำหรับงานวิจัยพื้นฐานในนิวซีแลนด์ เมื่อปี ค.ศ. 1994
เฟรเดอริก ซอดดี
เฟรเดอริค ซอดดี (; 2 กันยายน ค.ศ. 1877 – 22 กันยายน ค.ศ. 1956) เป็นนักเคมีชาวอังกฤษ และนักเศรษฐศาสตร์การเงินที่ทำงานร่วมกับเออร์เนสต์ รัทเทอร์ฟอร์ด ในการอธิบายว่า การสลายตัวของสารกัมมันตรังสีนั้นเป็นผลมาจากการแปรนิวเคลียสของธาตุ ซึ่งปัจจุบันเรารู้จักกันในฐานะปฏิกิริยานิวเคลียร์ เขายังพิสูจน์ถึงการมีอยู่ของไอโซโทปของธาตุกัมมันตรังสีจำนวนหนึ่ง ซอดดีได้รับรางวัลโนเบลสาขาเคมีในปี ค.ศ. 1921 แอ่งบนดวงจันทร์แห่งหนึ่งบนด้านไกลของดวงจันทร์ ตั้งชื่อว่าแอ่งซอดดี เพื่อเป็นเกียรติแก่เขา
พระเวชยันตราชรถ
พระเวชยันตราชรถ สร้างในสมัยรัชกาลที่ 1 ราวปี พ.ศ. 2338 คราวเดียวกับพระมหาพิชัยราชรถ เป็นราชรถทรงบุษบก มีความกว้าง 4.85 เมตร ยาว 18 เมตร สูง 11.20 เมตร หนัก 12.25 ตัน สำหรับใช้เป็นราชรถสำรองในงานพระบรมศพของพระมหากษัตริย์ และเป็นราชรถทรงพระศพพระบรมวงศานุวงศ์ซึ่งทรงศักดิ์สูง
เมื่อแรกเริ่มพระเวชยันตราชรถได้ใช้เป็นรถพระที่นั่งรองในงานถวายพระเพลิงพระบรมอัฐิสมเด็จพระปฐมบรมมหาชนกในปี พ.ศ. 2339 มีศักดิ์เป็นชั้นที่ 2 รองจากพระมหาพิชัยราชรถ ต่อมาได้ใช้ทรงพระโกศสมเด็จพระเจ้าบรมวงศ์เธอ เจ้าฟ้ากรมพระศรีสุดารักษ์ คู่พระโกศสมเด็จพระเจ้าบรมวงศ์เธอ เจ้าฟ้ากรมพระยาเทพสุดาวดี ซึ่งทรงพระมหาพิชัยราชรถ ออกพระเมรุท้องสนามหลวงคราวเดียวกัน พ.ศ. 2342 หลังจากนั้นจึงได้ใช้ราชรถองค์นี้เป็นราชรถรองในงานออกพระเมรุของพระมหากษัตริย์ในรัชกาลต่อๆ มา จนถึงงานพระเมรุพระบาทสมเด็จพระจุลจอมเกล้าเจ้าอยู่หัว รัชกาลที่ 5
ต่อมาพระมหาพิชัยราชรถชำรุดจนไม่สามารถฉุดชักออกมาจากที่ตั้งได้ จึงได้มีการใช้พระเวชยันตราชรถเป็นราชรถทรงพระบรมศพ โดยออกนามในหมายเรียกว่า "พระมหาพิชัยราชรถ" เพื่อเป็นการถวายพระเกียรติแก่พระบรมศพตามราชประเพณี ทั้งนี้ พระเวชยันตราชรถได้อัญเชิญออกใช้ในราชการครั้งล่าสุดเมื่อคราวพระราชพิธีถวายพระเพลิงพระบรมศพสมเด็จพระนางเจ้ารำไพพรรณี พระบรมราชินีในรัชกาลที่ 7 เมื่อ พ.ศ. 2528
ปัจจุบันพระเวชยันตราชรถได้เก็บรักษาไว้ ณ โรงราชรถ พิพิธภัณฑสถานแห่งชาติ พระนคร กรุงเทพมหานคร
สำหรับงานพระราชพิธีพระราชทานเพลิงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในปี พ.ศ. 2555 นั้น เดิมจะได้เชิญพระศพขึ้นทรงพระเวชยันตราชรถตามพระอิสริยยศ ต่อมาพระบาทสมเด็จพระเจ้าอยู่หัวภูมิพลอดุลยเดช ทรงพระกรุณาโปรดเกล้าฯ ให้อัญเชิญพระศพด้วยพระมหาพิชัยราชรถ เพื่อเป็นการถวายพระเกียรติยศสูงสุดตามโบราณราชประเพณี พระเวชยันตราชรถจึงไม่ได้อัญเชิญออกมาใช้งาน
คางคกโพรงเม็กซิกัน
คางคกโพรงเม็กซิกัน (; ) เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura)
จัดเป็นเพียงชนิดเดียวเท่านั้นที่อยู่ในสกุล "Rhinophrynus" และวงศ์ Rhinophrynidae
มีลำตัวกลมและแบนราบ ส่วนหัวหลิมและมีแผ่นหนังที่ปลายของส่วนหัว ตามีขนาดเล็ก ไม่มีแผ่นเยื่อแก้วหู สามารถอ้าปากเพื่อให้ส่วนปลายของลิ้นพลิกกลับและยืดออกมาได้อย่างสะดวกมาก สำหรับกินมดหรือปลวกเป็นอาหาร มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัลเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัล ไม่มีกระดูกหน้าอก กระดูกแอสทรากาลัสและกระดูกแคลคาเนียมเชื่อมรวมกันเฉพาะตัวและส่วนปลาย ไม่มีกระดูกแทรกระหว่างกระดูกนิ้ว 2 ชิ้นสุดท้าย ลูกอ๊อดมีช่องปากยาวและแคบ ไม่มีจะงอยปากและไม่มีตุ่มฟันบริเวณปาก ช่องเปิดห้องเหงือกมี 2 ช่องอยู่ทางด้านข้างของลำตัว กินอาหารด้วยการกรองเข้าปาก
มีความยาวประมาณ 7.5-8.5 เซนติเมตร อาศัยโดยการขุดโพรงอยู่ในดิน โดยกินแมลงและแมงที่อยู่บนดินเป็นอาหาร ผสมพันธุ์ในแหล่งน้ำขังชั่วคราว โดยจะเป็นการผสมพันธุ์แบบหมู่เป็นกลุ่มก้อนจำนวนมาก โดยตัวผู้ส่งเสียงร้องเรียกตัวเมียขณะลอยตัวอยู่ในน้ำและกอดรัดตัวเมียบริเวณเอว ตัวเมียวางไข่เป็นจำนวนหลายพันฟอง ไข่ไม่ลอยเป็นแพที่ผิวน้ำแต่จะจมลงก้นบ่อ ลูกอ๊อดจะอยู่รวมกันเป็นกลุ่มตั้งแต่ 5-หลายร้อยตัว
พบกระจายพันธุ์ตั้งแต่ใต้สุดของรัฐเทกซัสในสหรัฐอเมริกา จนถึงคอสตาริกา